Aero klub "Saša Mitrović" sa gradom na zajedničkom poslu oživljavanja aerodroma - Dnevnik Juga\nPočetna / DRUŠTVO / Aero klub „Saša Mitrović“ sa gradom na zajedničkom poslu oživljavanja aerodroma\nIna Dendić 16/03/2019\tDRUŠTVO, Leskovac, SPORT Ostavi komentar\nDanas je organizovana poseta aero-klubu „Saša Mitrović“ gde su zainteresovani građani imali prilike da se upoznaju sa aktivnostima ovog kluba.\n„Leskovački aerodrom nekada je imao veliki značaj. Ovde su održavana avio-takmičenja, sportske i druge manifestacije, i ovaj aerodrom je bio i deo evropskog sistema aerodroma za poslove potrage i spasavanja. Takođe, nekada su na aerodromu u Leskovcu sletali i helikopteri državnih zvaničnika,“ – rekao je Miloš Ćirić, načelnik Jablaničkog okruga.\n„Lokalna samouprava Grada, u saradnji sa aero-klubom „Saša Mitrović“, je odlučila je da oživi ovaj prostor. Uvedena je struja, video nadzor, postavljen krov i PVC stolarija. Oko 500 hiljada dinara uloženo je u navedene sanacije. Pored ulaganja, klub je oživljen i posetom mališana tokom letnjeg raspusta kada je više od 1000 dece imalo priliku da se upozna sa radom aero-kluba i izradom maketa aviona. Zahvaljujući njihovom angažovanju, na Dan grada Leskovca, 11. oktobra je nad našim gradom, ponovo, nakon dugog niza godina leteo balon“, – dodao je načelnik Ćirić.\nPrethodni Ulaz u Leskovac dobiće novi izgled uređenjem prostora ispred Aerokluba\nSledeći POBEDA ZA ELITU: Rukometaši Dubočice pobedili Radnički u derbiju sezone


SRBI STRAHUJU DA CE IH UN IZDATI NA KOSOVU | Institute for War and Peace Reporting\nSRBI STRAHUJU DA CE IH UN IZDATI NA KOSOVU\nSrbi strahuju da se medjunarona zajednica sprema da kosovskim Albancima da nezavisnost.\nZahtevi kosovskih Albanaca da im UN preda ustavnu vlast sirokog spektra pojacala je zabrinutost kod Srba da je ova pokrajina na putu ka nezavisnosti.\nNjihova strahovanja pojacana su prosle nedelje kada je UN otvorio carinske punktove na severu pokrajine. Srbi na ovakav potez gledaju kao na prvi korak ka otcepljenju Kosova od Srbije.\nDva clana komisije odgovorne za postavljanje pravnog okvira za Kosovo, Blerim Reka i Blerim Shala, dali su ostavke na svoje polozaje krajem prosle nedelje, tvrdeci da medjunarodna zajednica namerno usporava prenosenje vlasti na prelaznu skupstinu.\nDo najnovijeg zastoja u ovom procesu doslo je nekoliko dana nakon sto je predstavnik UN za Kosovo, Hans Haekkerup najavio da skupstinski izbori treba da se odrze krajem oktobra ili pocetkom novembra. "Ljudi s Kosova i njihove politicke vodje trebalo bi da sami resavaju svoje probleme", rekao je on.\nNo, Sala, urednik dnevnog lista "Zeri" i strucnjak za ustavna pitanja, Reka, veruju da medjunarodna zajednica nije spremna da ovome da podrsku. Oni smatraju da skupstina, uprkos nacrtu za njenu zakonodavnu vlast, nece imati pravu kontrolu nad pitanjima Kosova.\nJedna od osnovnih nesuglasica izmedju medjunarodne zajednice i kosovskih politickih vodja odnosi se na zelju ovih drugih da se takav nacrt nazove ustavom. Srbi, medjutim, veruju da bi time sadasnji UN protektorat stekao sva svojstva drzave.\nDo pomenutih ostavki na polozaje u komisiji koja broji cetrnaest lokalnih zvanicnika i predstavnika sa Zapada, doslo je nakon pojavljivanja nepotpisanog clanka, koji je navodno napisao istaknuti clan medjunarodne zajednice za dnevni list "Koha Ditore". U ovom clanku se tvrdi da, bez obzira na to kakav se sporazum postigne, nece biti govora o mogucnosti referenduma o nezavisnosti.\nKosovari zele da skupstina ima sveobuhvatnu vlast i da moze da donosi politicke odluke, ukljucujuci pravo na sazivanje referenduma o samoopredeljenju i osnivanju ustavnog suda.\nNo, iako postoji jasna zelja za odvajanjem od Srbije, Kosovo je i dalje sastavni deo Jugoslavije. Zbog toga medjunarodna zajednica ne zeli da bude vidjena kao neko ko ovu pokrajinu gura u nezavisnost.\nZabrinutost kosovskih Srba zbog albanskih zahteva vezanih za ustav, pojacana je prosle nedelje odlukom UN da duz granice sa Srbijom postavi carinske punktove.\nU strahu da je ovakav potez u stvari priprema za nezavisnost, Srbi su na severu postavili barikade i izazvali zastoj u saobracaju. Nakon sto su neprestano bile ometane u patroliranju ove oblasti, K-for trupe su na kraju ipak uspele da uklone barikade.\nPokusavajuci da sruse barikade, mirovne snage naisle su na zestok otpor Srba. Poginula je jedna sezdesetdvogodisnja zena nakon sto je bacen suzavac kako bi se rasterale mase koje su bacale kamenje.\nZvanicnici UN tvrde da su da punktovi postavljeni samo da bi se ojacala kosovska privreda koja je u teskom stanju. Ova pokrajina zatrpana je proizvodima sa crne berze, a medjunarodna administracija koja hronicno pati od nedovoljnih fondacija, odnedavno pokusava da poveca svoje prihode oporezivanjem protivzakonite trgovine. "Buduci da na severu Kosova ne postoje punktovi za naplatu dazbina, mi gubimo tri miliona nemackih maraka nedeljno", rekao je jedan pristinski zvanicnik.\nOvakvo objasnjnje UN nije bas uverilo kosovske Srbe i srpsko rukovodstvo u Beogradu. Jugoslovenski predsednik pisao je Haekkerupu izrazivsi svoju zabrinutost da bi ovi punktovi mogli da dovedu do "uvodjenja kosovske drzavnosti". Srpski parlament izrazio je strahovanja da bi ovakav potez mogao da rezultira daljim iseljavanjem Srba i ostalih manjina iz ove pokrajine.\nFrancuska, cije trupe sacinjavaju deo K-for kontingenta na severu Kosova, takodje je uputila kritiku. "Jasno nam je da kosovskoj administraciji treba prihod od ubiranja poreza, ali to nije isto sto i uspostavljanje carinarnica izmedju Kosova i Savezne Republike Jugoslavije", rekao je predstavnik francuskog ministra inostranih poslova.\nNehat Islami je direktor IWPR projekta na Kosovu.


Majstorska pisma za "Bugarsko-srpski gurmanski voz" - JUGPRESS\nMajstorska pisma za “Bugarsko-srpski gurmanski voz”\nMajstorska pisma o uspešno obavljenoj gastronomskoj obuci/treningu za profesionalne kuvare i šefove kuhinja danas je dobilo dvadeset polaznika iz Srbije i Bugarske.\nSertifikate je uručio direktor Regionalne privredne komore Leskovac Goran Jović koji je objasnio da je ova dvodnevna obuka realizovana u okviru projekta „Bugarsko-srpski Gurmanski voz“, sufinansiranog od strane EU u okviru IPA programa prekogranične saradnje Bugarska-Srbija.\nJović je rekao da su gosti iz Bugarske mogli da nauče kako se spremaju leskovački specijaliteti i tako dalje promovišu sertifikovane brendove iz ovog kraja.\nOn je izneo ideju da se organizuje gastronomski skup za ceo region na kome bi se razmenila iskustva i promovisali specijliteti različitih kunjinja u ovom delu Balkana.\nA jedan od dobitnika sertifikata Ivan Djordjević kaže da je ovo “lepo iskustvo, velika stvar za nas kao dugogodišnje profesionalce u ovom poslu i priznanje za naš rad”.\n“Lepo je videti da se ljudi koji se bave biznisom interesuju i za gastronomiju”, rekao je Djordjević.\nNa pitanje da li je lično naučio nešto novo, budući da ima dugogodišnje iskustvo u pravljenju specijaliteta sa roštilja, da je pre nekoliko godina pravio i najveću pljeskavicu na Roštiljijadu u više navrata kaže da su “pored novih saznanja značajni i kontakti koje smo ostvarili sa kolegama iz Bugarske”.\nProjekat „Bugarsko-srpski Gurmanski voz“ realizuju na partnerskom principu: Privredna komora Srbije – Regionalna privredna komora Jablaničkog i Pčinjskog upravnog okruga, Visoka poslovna škola strukovnih studija Leskovac, Privredna komora Vratsa i strukovna škola „Aleko Konstatinov“ iz Bugarske.\nDodela sertifikata je rezultat gastronomskih obuka koje su održane u periodu od 19. do 21. septembra 2018. godine u gastronomsko-ugostiteljskom kabinetu Visoke poslovne škole strukovnih studija Leskovac.


Seltik mora da pobedi ako ne želi da se oprosti od sledeće faze\nLiga Evrope Author:\tCentrala Bg - 26/11/2015\nSeltik i Ajaks su dobili novu šansu da stignu do prve pobede ove sezone u Ligi Evrope, s tim da će na Seltik Parku to morati da učine u međusobnom okršaju. U pitanju je i borba za drugo mesto koje garantuje nastavak takmičenja, a na kome se trenutno nalazi Fenerbahče.\nU nešto lošijoj situaciji je Seltik koji ima samo dva boda i čiji se trener Roni Deila nalazi pod velikim pritiskom ostvarenja pobede u ovom meču. Seltik je navikao da igra u Ligi šampiona, ali u prethodnih par sezona, nejgovi navijači su ga gledali u manje eminentnom takmičenju, Ligi Evrope.\nNažalost, aktuelna kampanja se ne odvija u željenom smeru, pa se tako Seltik našao u velikoj opasnosti da posle grupne faze ne nastavi takmičenje. Ekipa nije uspela da zabeleži nijednu pobedu, štaviše posle dva poraza i isto toliko remija, nalazi se na poslednjem mestu u grupi. Poslednja utakmica je donela poraz od Moldea koji se već kvalifikovao za narednu fazu.\nSeltik je u prvenstvu Škotske izgubio samo jednom u prvih petnaest kola, ali je u poslednjem odigrao bez golova sa Kilmarnokom i to na svom terenu. Deila neguje veoma aktivan i uzbudljiv stil igre, koji je međutim doveo do toga da Seltik u Ligi Evrope primi čak devet golova na prethodne četiri utakmice, a u Premijer ligi Škotske jedanaest.\nU prvoj utakmici u Amsterdamu. Škotski šampion je dva puta vodio, ali je na kraju morao da se zadovolji samo jednim osvojenim bodom. Razočaranje je stiglo u 84. minutu kada je Lase Šone postavio konačan rezultat 2:2.\nKapiten Seltika Skot Braun je zaradio povredu kolena i odsustvovaće sa terena možda i tri meseca. Pored njega, protiv Ajaksa neće igrati Kris Komons, dok će Karlton Kol verovatno biti na klupi.\nNi Ajaks nije bio mnogo ubedljiviji od svog domaćina, od koga ima samo jedan bod više. ”Kopljanici” su takođe bez trijumfa, što znači da je i njima potrebna pobeda ako žele da ostanu u konkurenciji za nastavak takmičenja. Ajaks je mesto u grupi zaslužio tako što je u dva meča nadigrao češki Jablonec.\nHolanđani su tri puta remizirali, a jedini poraz su doživeli u Istanbulu od Fenerbahčea. Zato ”kopljanici” u šampionatu Holandije nemaju briga jer se nalaze na dobro poznatom mestu, odnosno predvode prvoligaški karavan sa tri boda prednosti u odnosu na drugoplasirani Fejenord. Kada su u pitanju gostovanja u evropskim utakmicama, odna bi Frank de Bur trebalo da smisli nekakvu formulu za pobede, pošto je Ajaks bez trijumfa u prethodnih pet mečeva van Amsterdama. Ono što je dobro je da je Ajaks u tri prethodna pojavljivanja u Ligi Evrope uspevao da obezbedi igranje u nokaut rundi.\nDe Bur nema problema sa sastavljanjem jedanaestorke koja će započeti duel na Seltik parku, a pretpostavlja se da će u napadu igrati Amin Junes, Arkadijus Milik i Fišer.\nRivali su se prethodno sreli devet puta u raznim evropskim kupovima, a bilans je na strani Škota koji vode sa 4:3 u pobedama. Obe ekipe su u tim susretima postigle isti broj golova – 12. Inače, Ajaks ima trofej u ovom takmičenju koji je osvojio 1992. godine posle dve utakmice sa italijanskim Torinom.\nTags:Ajaks, Frank de Bur, Liga Evrope, navijači, Roni Deila, šampion, Seltik, UEFA\nEvroliga, 7. kolo – Najava grupa C i D\nLiverpul overava prolazak u nokaut rundu\nUEFA Liga šampiona: i jedne i druge pobeda vodi dalje!\nU poslednjoj utakmici grupne faze koju će videti publika na legendarnom Enfildu, sastaju se Liverpul…


Navaljni pred sudom, opet - BIGportal.ba\nNavaljni pred sudom, opet\n12 Februara, 2021 12 Februara, 2021 0795\nGlavni kritičar Kremlja, opozicioni lider Aleksej Navaljni, pojavio se danas pred sudom zbog optužbe za klevetu, koju je on nazvao “politički motivisanom”.\nNavaljni je prošle nedelje osuđen na tri godine zatvora zbog kršenja uslovne kazne, a on je takvo obrazloženje nazvao izmišljotinom, preneo je Rojters.\nRuski ministar spoljnih poslova Sergej Lavrov je ranije u toku dana rekao da je Rusija spremna na zaoštravanje odnosa sa Evropskom unijom ukoliko evropski blok uvede ekonomske sankcije toj zemlji.\nZakon je na snazi i ako se dokaže da je kriv po optužbi za klevetu Navaljni bi mogao da dobije do dve godine zatvora, ali njegov advokat je rekao da to on ne može da se primeni na njegovog klijenta jer kad je to izjavio zakon još nije bio usvojen.\nPlanirana isključenja električne energije za ponedjeljak, 15.02.2021. godine\n“Ako vakcinišemo 50 miliona vraćamo se normalnom životu do kraja 2021.”


Uspešno realizovan festival ,,Ričaj’’ – RNC Heritage\nNaslovna Uspešno realizovan festival ,,Ričaj’’\nProteklog vikenda, u okviru projekta Rehab NatCult Heritage, uspešno je održan festival narodnog stvaralaštva ,,Ričaj’’. Kako je ove godine cilj festivala bio predstavljanje kulturnih i prirodnih vrednosti Novog Bečeja, za sve učesnike i posetioce je upriličen bogat program kroz koji se prožimalo kulturno i narodno stvaralaštvo, tradicija i njeno čuvanje. Kroz festival su prikazani ručni radovi i vezovi, stari zanati, narodne igre i plesovi, a segment narodnih bajki je bio posvećen najmlađima. ,,Tu je naš bratski grad Šandorfalva, Mezotur, a imamo i goste iz Beograda i to je baš srž ovog projekta, stvaranje novih prijateljstava i prekogranične saradnje“ istakao je Tibor Balo, član projektnog tima projekta Rehab NatCult Heritage. On je podsetio i na to da se „Ričaj“ uvek fokusira na tradiciju, te su tako ove godine deci pričane tradicionalne bajke, organizovane su radionce folklora i starih zanata, izrade nakita, a osim toga i poseta muzeju „Glavaševa kuća“ i lokalitetu Arača.\nKroz tri dana, koliko je trajao festival, učesnici iz Mađarske i Srbije su imali priliku da se susretnu, učvrste prijateljstvo i saradnju i dobrosusedske odnose.


Sve afere Novice Tončeva od Surdulice do Devičanskih ostrva\nPolitika Autor:Bojana Anđelić08. okt. 202116:52 > 17:33\nIvica Dačić i Novica Tončev Foto: Filip Krainčanić/Nova.rs\nPored Siniše Malog, Novica Tončev je još jedan ministar iz aktuelne Vlade Srbije čije se ime našlo u dokumentima iz međunarodnog projekta „Pandorini papiri“. Kako je objavio istraživački portal KRIK, Tončev je 2010. godine tajno osnovao ofšor firmu na Britanskim Devičanskim Ostrvima, koju nije prijavio Agenciji za sprečavanje korupcije, što je po zakonu bio u obavezi. Tončev je bio više puta u sukobu interesa, a njegova firma „Tončev gradnja“ dobila je mnogobrojne poslove od države.\nVisoki funkcioner Socijalističke partije Srbije Novica Tončev, nakon lokalne, dobio je visoku funkciju u Vladi Srbije kao ministar zadužen za razvoj siromašnih opština. Šta je tačno ovog visokog funkcionera SPS-a kandidovalo za tu poziciju nije jasno, jer je Opština Surdulica, u kojoj je godinama bio na nekim od rukovodećih funkcija, jedna od najsiromašnijih u Srbiji.\nJe l’ se sećaš ako si drugarici ukrala igračku pre 15 g.: Kako se brani Tončev\nLične poslovne reference Tončeva su, međutim, sasvim drugačije. Reklo bi se, odlične.\nPrema pisanju KRIK-a, njegova firma „Tončev gradnja” sklapala je mnogobrojne ugovore sa državom. Gradila je puteve, sređivala kompleks Kliničkog centra u Nišu, rekonstruisala MUP-ove zgrade i hidroelektranu Đerdap.\nNjegova firma je postala vlasnica i kuće na Dedinju, vredne 1,2 miliona evra. Kako su otkrili „Pandorini papiri“, Tončev je u istom periodu otvorio ofšor firmu na Devičanskim Ostrvima. Problem je što je nikada nije prijavio Agenciji za sprečavanje korupcije, iako je imao zakonsku obavezu.\nDa je bio vlasnik te firme, otkriveno je u projektu „Pandorini papiri“, koji predvodi Međunarodni konzorcijum istraživačkih novinara – ICIJ. Istovremeno je bio i vlasnik računa u Švajcarskoj.\nPoput svog kolege iz Vlade Siniše Malog, i Tončev je pokušao da negira otkriće KRIK-a uz ocenu da je možda potpis falsifikovan. Kasnije se „setio“ da je bio vlasnik kompanije „Service for Efficient Energy”, a zatim objasnio i da nije prijavio Agenciji, jer nikada nije proradila. Skrivanje ofšor firme nije jedina afera Novice Tončeva.\nOvaj aktuelni ministar bez portfelja dok je bio na rukovodećim funkcijama u Opštini Surdulica, kako stoje stvari, koristio je svoju funkciju da pomogne članovima svoje najuže porodice.\nNovica Tončev Foto: Dragan Mujan/Nova.rs\nKako je pisala „Nova“, Tončev je u periodu kada je bio na funkcijama u Skupštini opštine Surdulica, iz gradskog budžeta na račun Fudbalskog kluba Radnik, koji zastupa njegov sin Stanislav Tončev, uplatio više od 135 miliona dinara.\nAgencija za sprečavanje korupcije je ustanovila da je aktuleni ministar takvom odlukom prekršio zakon. U rešenju Agencije je navedeno da je Novica Tončev privatni interes stavio ispred javnog, zloupotrebio je funkciju i svom sinu omogućio sticanje koristi.\n„Istovremeno je ugrozio poverenje građana u svesno i odgovorno vršenje javne funkcije…“, navedeno je u odluci Agencije, koja je objavljena u Službenom glasniku.\nSve ovo je Novica Tončev negirao uz najavu da će se žaliti na rešenje.\nOvo, međutim, nije jedini primer sukoba interesa u kojem je bio ministar bez portfelja. Naime, bivši predsednik Opštine Surdulica je stari „klijent“ Agencije za sprečavanje korupcije.\nKako je pisao CINS 2011, Tončev je podneo nevažeći ugovor o prenosu upravljačkih prava Agenciji i nije prijavio učešće „Tončev gradnje“ u desetinama tendera budžetskih ustanova.\nAgencija je prihvatila taj ugovor kao validan i tako obustavila postupak protiv njega.\nTončev je takođe bio u sukobu interesa i kada je kao predsednik Opštine Surdulica zaključio ugovor sa Surduličkom RTV na čijem čelu je bio Dejan Petković, čovek na koga je Tončev preneo upravljačka prava u njegovoj firmi „Tončev gradnja“.U izveštaju Agencije se navodi da je sklopljen ugovor po kome je Opština uplaćivala na mesečnom nivou Surduličkoj RTV više od 500.000 dinara.\nI u ovom slučaju, kao i u slučaju finansiranja fudbalskog kluba koji zastupa njegov sin, Agencija je izrekla meru javnog obavljivanja odluke o povredi Zakona za sprečavanje korupcije. I to je maksimum predviđen zakonom.\nNovica Tončevpandorini papirisukob interesa


ZAPLENJENO 100 SKANKA, KOKAIN, HEKLER, AUTOMOBILI: Hapšenje u Rožajama – Sandzaklive.rs\nZAPLENJENO 100 SKANKA, KOKAIN, HEKLER, AUTOMOBILI: Hapšenje u Rožajama\n0 6,749 Manje od minute\nU VELIKOJ policijskij akciji na severu Crne Gore, policija je uhapsila dve odobe u Beranama i Rožajama.\nU nedelju u ranim satima pripadnici Centr bezbednosti Berane, na izlazu iz Berana, na putu Berane-Rožaje, presekli su švercerski narko lanac i zaplenili 100 kilograma skanka. Vrlo ntzo, u istoj akciji izvedenoj u Rožajama , uhapšena je jedna osoba, zaplenjen je “hekler”, i izvesna količina kokaina i heroina.\nU toku su pretresi u Rožajama, a zaplenjeno je i više automobila luksuzne klase.\nU ovoj akciji u Beranama je uhapšena jedna osoba iz obog grada osumnjičena da je pre nekoliko dana učestvovala u pljački u Porto Montenegru u Tivtu, kada je ukradeno nekoliko satova velike vredosti.\nPolicijska akcija je još uvek u toku. (Novosti)\nElma Elfić-Zukorlić: Očekujem izvinjenje Esada Džudža


BalkanMagazin :: Stara cena uglja\nStara cena uglja\nčetvrtak, 25. jun 2015 00:28\nEPS je cenu uglja za industriju i široku potrošnju iz Rudarskog basena Kolubara i Termoelektrana-kopova Kostolac vratio na nivo iz januara 2013. Godine. Ove godine neće biti poskupljenja uglja.\nIzvršni odbor Elektroprivrede Srbije juče je doneo odluku da se cena uglja za industriju i široku potrošnju iz Rudarskog basena Kolubara i Termoelektrana-kopova Kostolac, vrati na nivo iz januara 2013. godine i da se u ovoj godini ne povećava. Odluka o zadržavanju stare cene uglja doneta je s obzirom da je izvesno da će doći do povećanja cene električne energije, saopšteno je iz EPS-a.\nU EPS-u je procenjeno da zadržavanje cene uglja na nivou od pre dve godine značajno utiče na to da troškovi za grejanje tokom zimske sezone što manje opterete budžete domaćinstava građana Srbije. Nepromenjena cena uglja doprineće tome i da mnoga domaćinstva grejući se na ugalj ekonomski lakše prebrode narednu zimu. Tako će sada cena sirovog uglja iz Kolubare“ostati na nivou od 3.452,42 dinara po toni (sa uključenim porezom na dodatu vrednost), dok je cena uglja iz Kostolca 2.957,35 dinara po toni (sa PDV-om).\nIz Elektroprivrede Srbije podsećaju da oni ne mogu da utiču na cene kod prodavaca uglja, niti na cene transporta ovog energenta. "Korekcija cene uglja za industriju i široku potrošnju bila je predviđena i opravdana ekonomskim razlozima, ali pre nego što je bilo predviđeno da se koriguje cena električne energije od 1. avgusta," poručuju iz EPS-a.


Djukanović danas DPS-u izlaže sastav vlade\nMandatar Milo Djukanović izneće konačan sastav vlade na današnjoj sednici predsedništva Demokratske partije socijalista, više od dva meseca nakon parlamentranih izbora na kojima je njegova koalicija osvojila ubedljivu pobedu. Iako je planirano da Djukanović na sutrašnjoj sednici Skupštine izloži sastav i program vlade, još nije poznato koliko će ministarstava imati buduća vlada i ko će sedeti u ministarskim foteljama. Predsedništvo DPS-a je jedino potvrdilo da će vlada imati tri potpredsednika - Svetozara Marovića, Igora Lukšicha i Vujicu Lazovića. Bivši predsednik državne zajednice Srbija i Crna Gora Marović nije, medjutim, uspeo da izdejstvuje funkciju vicepremijera, koja bi značacila da je hijerarhijski iznad Lukšića. Djukanović je ranije najavio da u vladi neće biti značajnijih promena, mada mediji spekulišu da će pojedini resori biti podeljeni, tako da je moguće da funkcije napuste ministri pravde, poljoprivrede i nauke Miraš Radović, Milutin Simović i Sreten Škuletić.


Mediteran daleko najpogibeljnija granica za migrante - Impuls\nMediteran daleko najpogibeljnija granica za migrante\nObjavljeno: Subota, 25 Novembar 2017 08:19\nViše od 33.000 migranata poginulo je na moru pokušavajući da se domognu evropskih obala u ovom stoljeću, čineći Mediteran "daleko najpogibeljnijom granicom", saopćila je u petak agencija UN-a za migracije.\nNakon rekordnog broja dolazaka između 2014. i 2016. godine, sporazum EU s Turskom kako bi se prekinuli dolasci iz Grčke, i robusnije patrole kod libijske obale značajno su usporili priliv ljudi, navodi se u saopćenju iz Međunarodne organizacije za migracije (IOM).\nProfesor Philippe Fargues s Evropskog univerzitetskog Instituta u Firenci, autor izvještaja, izjavio je da brojke objavljene u tom izvještaju najvjerovatnije potcjenjuju stvarni obim ljudske tragedije.\n- U izvještaju se navodi da je javljeno o pogibiji ili nestanku 33.761 migranta na Mediteranu između 2000. i 2017. godine. Ta brojka je zaključna s 30. junom - izjavio je zvaničnik IOM-a Jorge Galindo na brifingu za novinare u Ženevi.\n- Izvještaj zaključuje da je mediteranska granica Evrope daleko najpogibeljnija u svijetu - istakao je.\n- Do sada je u ovoj godini oko 161.000 migranata i izbjeglica stiglo u Evropu morskim putem, od kojih je oko 75 posto stiglo u Italiju a ostatak u Grčku, Kipar i Španiju, sudeći po brojkama IOM-a. Skoro 3.000 ih je poginulo ili nestalo, navodi se u izvještaju, prenosi agencija Reuters.


Televizija Kanal9 - Manja sredstva iz gradskog budžeta u odnosu na prošlu za programsko finansiranje udruženja ili organizacija u oblasti socijalne i zdravstvene zaštite\nPrema rečima Milana Stošića predsednika Saveza slepih Srbije, Savezi slepih i slabovidih i gluvih i nagluvih lica, dobili su za ovu godinu manja sredstva iz gradskog budžeta u odnosu na prošlu. Naime, javnim pozivom je bio limitiran iznos, pa jedno udruženje nije moglo da dobije više od million dinara za godinu dana, dok su za 2014. godinu dobili 1,4 miliona dinara. Sve ovo uslovilo je da udruženja funkcionišu otežano.\nGrad Kragujevac je za 2015. godinu opredelio 7 miliona za finansiranje rada udruženja ili organizacija u oblasti socijalne i zdravstvene zaštite. Ovaj iznos je nešto manji od prošlogodišnjeg, ali je realizacija u 2014. godini bila oko 70 odsto, tvrdi dr Gordana Damjanović, članica Gradskog veća za ovu oblast. Preostala sredstva, tvrdi ona, preneta su u 2015. godinu, pa je 13 udruženja socijalne i 3 udruženja zdravstvene zaštite za svoje programe rada u 2015. godini dobilo ukupno 8 miliona 800 hiljada dinara.\nPored sredstava za programsko finansiranje udruženja ili organizacija socijalne i zdravstvene zaštite, grad je izdvojio oko 2 miliona za projektno finansiranje njihovih aktivnosti. Ovaj konkurs raspisan je pre petnaest dana i biće otvoren do kraja 2015. godine, odnosno dok sredstva ne budu utrošena.\nGrad finansira i rad Servisa za personalnu podršku osoba sa invaliditetom. U 2015. godini za ovu oblast opredeljena su 2,5 miliona dinara, a rok za prijavu udruženja ističe u sredu 29. jula.\nsocijalna i zdravstvena zaštite


MOTOR blog » Otvoreni sajmovi automobila i motocikala Otvoreni sajmovi automobila i motocikala – MOTOR blog\nMinistar trgovine i usluga u Vladi Republike Srbije Slobodan Milosavljević otvorio je danas na Beogradskom sajmu 3. Delta Generali BG Car Show i 5. međunarodni sajam motocikala i bicikala “Moto passion”.\nMilosavljević je tom prilikom izrazio zahvalnost izlagačima koji su uprkos ekonomskoj krizi uspeli da obezbede budžete i, nakon evropske i svetske premijere, premijerno prikažu najnovije modele automobila ne samo za tržište Srbije već i šireg regiona, gde slični sajmovi ove godine neće moći da se održe.\nOn je ocenio da je to veliki uspeh i izrazio uverenje da će ova godina u pogledu prodaje novih automobila i oživljavanja srpske automobilske industrije biti prekretnica u odnosu na prethodnu i još jedan pokazatelj da srpska privreda i ekonomija idu putem oporavka.\nMinistar je uputio poziv predstavnicima finansijskog sektora – bankama i lizing kompanijama – da u svemu što je izloženo na sajmu prepoznaju potencijal i pomognu automobilskoj industriji i građanima da pod povoljnijim uslovima kupe automobile.\nSajam će trajati do 14. marta i na njemu će biti prikazano 47 novih modela automobila i 38 motocikala.\nOtvoreni sajmovi automobila i motocikala was last modified: March 8th, 2010 by Goran Aničić\nDelta Generali BG Car ShowMoto passion\nMinistar trgovine i usluga otvara Sajam automobila – 3. DELTA GENERALI BG CAR SHOW\nU Evropi raste interesovanje za električne i hibridne automobile


Vivaldi - Bibis\nVibro-muzički masažni krevet koji prenosi zvuk kroz vaše telo\nSimfonija pozitivnih senzacija\nSa inovativnim sistemom zvučnika bez membrane, Vivaldi je u stanju da stvori zvučnu emisiju preko celog tela korisnika, deli i naizmenično menja tonove i frekvencije, na određenim delovima tela, za emocionalno iskustvo kao nikad do sad. ISO Italia Group, u potrazi za inovacijama, napravila je ovu novu opremu za estetiku, sa vibracionom muzikom, jednostavnu za upotrebu i veoma efikasnu na telu.\nVibracije tela, koje stvara muzički zvuk, najbolji su saveznik za savršenu cirkulaciju krvi, koja se koristi za promociju drenaže tečnosti i toksina. Muzička vibracija, kao i odlično i intenzivno čulno iskustvo, znatno poboljšavaju cirkulaciju krvi. Vivaldi stvara najbolje uslove za smanjenje fleka i pogoduje većoj apsorpciji proizvoda koji se koriste tokom masaže. Već od prvog tretmana možete primetiti prijatan osećaj poboljšane cirkulacije, sa posledičnom lakoćom celog tela, a posebno nogu. Vivaldi je u stanju da stimuliše prirodnu energiju i jedinstveno čulo, a može se koristiti sa holističkim aplikacijama kao što su kristali, blato, ulja i specijalni pesak.\nHolistički tretman za telo i dušu\nViše o Vivaldi masažnom krevetu\nSistem za podizanje (opciono), karakteristika ISO Benessere linije, omogućava pozicioniranje po visini celog aparata, čineći ga udobnim za upotrebu za korisnika i istovremeno pogodnim za potrebe operatera. Dušek od kože, sa unutrašnjom elektronski kontrolisanom temperaturom grejanja, čini Vivaldi elegantnim, lakim za čišćenje i veoma otpornim. Termostatska kontrola temperature, je završetak, na personalizovan način, za maksimalno opuštanje tela. Integrisani elektronski sistem, omogućava prilagođavanje muzike i boja, kao i mogućnost upravljanja difuzorom i električnim pokretom.\nIntegrisani sistem hromoterapije, obogaćuje funkcionalnost opreme, čineći je raznovrsnom, sa mogućnošću kreiranja više tretmana.\n70cm / 69-84cm\nGalerija slika Vivaldi\nŽelite Vivaldi masažni krevet u vašem objektu?\nZakažite konsalting sa nama i prepustite stručnom timu kompletnu realizaciju i ugradnju Vivaldi masažnog kreveta!


Dačić se u emisiji Hit tvit osvrnuo i na izjavu bivšeg lidera Pokreta slobodnih građana i nekadašnjeg predsedničkog kandidata Saše Jankovića, ocenivši da bi predsednik Srbije Aleksandar Vučić trebalo da uhapsi sve za koje postoje dokazi da su radili protiv državnog sistema.\nKada je reč o međustranačkom dijalogu, istakao je da su evroparlamentarci u jednom trenutku naljutili i napustili sastanak.\nKako je objasnio, prvog dana dijaloga je predsednik Stranke slobode i pravde (S SP) Dragan Đilas napustio sastanak jer, kako je rekao, nije hteo da se razgovara o predlogu evroparlamentaraca, već o zahtevima dela opozicije.\nDačić je dodao da su drugog dana, kada je trebalo da se izjašnjava o predlogu evroparlamentaraca, iz opozicije negodovali da to nije u skladu sa njihovim željama.\n"Evroparlamentarci su se naljutili i napustili sastanak. Knut Flekenštajn je napustio sastanak jer su ih vređali, jer su rekli da to nije dogovor sa opozicijom nego evroparlamentaraca sa vlašću. Maltene su ih ponizili. Onda je Tanja Fajon ustala, pa je data pauza od desetak minuta i dogovoreno je da se ne izjašnjavamo o tome", rekao je Dačić.\nDačić je podsetio da je dogovoreno da u Republičkoj izbornoj komisiji, bude dodato šest novih članova, kao i da je vlast pristala da se formira privremeno nadzorno telo, koje bi imalo monitoring nad medijima, a pre svega nad javnim servisom.\nOn je rekao da je Đilas rekao da ta partija neće sarađivati sa svim strankama koje budu učestvovale u Republičkoj izbornoj komisiji i nadzornom telu za medije.\n"Imate neke stranke koje bi to možda i prihvatile, ali onda će biti na stubu srama kod Đilasovih medija", rekao je Dačić.\nPovodom izjave Saše Jankovića, Dačić je rekao da je širok dijapazon onih ljudi koji bi mogli biti ti koji rade protiv Vučića.\n"Da li su to ambasadori ili kao politički savetnici, a ustvari predstavnici obavestajnih službi, to je drugo pitanje", rekao je Dačić.\nUkazao je da su dve stvari bitne u ovom slučaju.\n"Prvo plan gde konstatujete da li vam odgovara ili ne odgovara, ako ne, kako bi mogao biti srušen, da li uz pomoć opozicije, pa onda pomažete opoziciju kao što je bilo u vreme Miloševića...Ako nemate tu šansi, tražite nekog ko bi mogao iznutra da povede puč. Ovde se pominje i smrt, što je morbidno da bilo koji ambasador, političar, a naročito bilo ko iz redova vladajuće strukture zna nešto o tome i prisustvuje tome, to je izdaja velikih razmera", rekao je Dačić.\nDacičh smatra da Vučić treba da uhapsi sve za koje postoje dokazi da su radili protiv državnog sistema.\n"To je rušenje ustavnog poretka", zaključio je Dačić.\n"Apsolutno sam za vakcinu, ništa ne radim zbog izbora" Vučić izjavio da je vakcinacija najvažnija u borbi protiv kovida


Siniša Mali: Vodiću računa o svakom dinaru\nNovoizabrani ministar finansija Siniša Mali kaže za RTS da ima velike planove za Srbiju i dodaje da mu je najveći izazov na novoj funkciji da privredni rast bude što veći.\nOn je, gostujući u Dnevniku RTS-a, rekao da mu je jedan od planova da održi makroekonomsku stabilnost, te da se udeo javnog duga u BDP-u smanji ispod 50 odsto.\nKaže da je stupanje na funkciju ministra finansija drugačija vrsta izazova nego stupanje na mesto gradonačelnika Beograda, jer je finansijska situacija tada u Beogradu bila drugačija nego danas u Srbiji.\n"Kao gradonačelnik nasledio sam rekordni dug Beograda, milijardu i dvesta miliona, rekordan deficit od 20 odsto. U protekle četiri godine smo se dobro nosili sa tim, budžet grada je stabilizovan. Republika ima drugačije trenutno stanje – naše javne finansije su stabilizovane, tri godine unazad imamo suficit, učešće javnog duga nam je ispod 60 odsto, a bilo je preko 70 pre nekoliko godina", napominje ministar.\nOn kaže da, "uz svo dužno poštovanje prema prethodnicima", posao ministra finansija nije da sačuva državnu kasu , već da je uveća kako bismo deci obezbedili bolju budućnost.\nCilj je, ističe, da budžet bude što veći.\n"Najveći izazov mi je da stopa ekonomskog rasta bude što viša. Sjajna je vest za građane Srbije stopa od 4,5 odsto, želimo da tako bude i nadalje. Želim nove kilometre auto-puteva, nove fabrike, da smanjujemo nezaposlenost. Hoću da se borim za svako novo radno mesto. Moja dužnost će biti da obezbedim novac za sve to u budžetu. Sve se meri time koliko je životni standard veći", naglašava ministar.\nUkazuje da ima mesta za povećanje plata u javnom sektoru zahvaljujući, kako kaže, odgovornoj politici vođenoj u prethodnom periodu.\n"Mislim da je fer da oni koji su podneli teret reformi vide korist od reformi. Predsednik Vučić je najavio ukidanje zakona o privremenom umanjivanju penzija, kao i povećanje penija za one koji primaju ispod 25.000 dinara. U narednih nekoliko meseci nas očekuje razgovor sa MMF-om o povećanju plata", navodi ministar finansija.\nOdgovarajući na pitanje kako se nosi sa kritikama opozicije, Siniša Mali kaže da mu ne smetaju.\n" Na kritike ću odgovarati rezultatima rada. Građani Beograda su rekli šta misle o tim kritikama na izborima u Beogradu. Sa istim žarom baviću se i Srbijom i problemima Srbije. Ova zemlja treba da bude zemlja u kojoj će naša deca da ostvare svoje snove", istakao je ministar.


Telekom Srbija: 'Zlatna koka' među javnim preduzećima\nTelekom Srbija: Opozicija pita kako se troše pare građana\nŠta treba znati o Telekom Srbija, te trošenju novca ovog javnog preduzeća, pitanja su oko kojih se razmenjuju poslednje optužbe vlasti i opozicije?\nDve tužbe sa dve strane za sada su epilog primedbi na poslovanje Telekoma Srbija, koje u medijima poprimaju obrise nove afere. Ključno pitanje, javno postavljeno od strane pojedinih političara i ekonomista, je kako to državno preduzeće troši novac građana.\n„Očekujem da tužilaštvo pokrene istragu jer radi se o nezapamćenoj pljački u Srbiji“, kaže Miroslav Aleksić, potpredsednik opozicione Narodne stranke, za Radio Slobodna Evropa (RSE).\nMiroslav Aleksić, potpredsednik Narodna stranka, dolazi na Fakultet političkih nauka u Beogradu, prilikom neuspešnog pokušaja dijaloga vlasti i opozicije, avgusta 2019.\nAleksić je 12. avgusta 2020. Tužilaštvu za organizovani kriminal u Beogradu podneo krivičnu prijavu protiv članova Nadzornog odbora Telekoma Srbija i državnog revizora zbog sumnje da su, kako se navodi u tužbi, odobrili nezakonitu kupovinu nekoliko kablovskih operatera kojom je Telekom oštećen za 500 miliona evra.\n„Suština je izvlačenje novca iz te državne kompanije“, rekao je Miroslav Aleksić, narodni poslanik u prethodnom sazivu Skupštine Srbije.\nRukovodstvo Telekoma Srbija demantovalo je ove navode konstatujući da su akvizicije bile u korist tog akcionarskog društva za telekomunikacije.\n„Sve naše investicije zbog kojih smo podigli zaduženost dobro su tempirane i već daju rezultate. Itekako se to već oplođuje“, rekao je generalni direktor Telekoma Srbija Predrag Ćulibrk.\nPrvi čovek kompanije tako je 14. avgusta na konferenciji za novinare odgovorio na konstataciju novinara da je zaduženost Telekoma prema bankama u dve godine povećana za 300 odsto, odnosno da u izveštaju ovog većinski državnog preduzeća u Agenciji za privredne registre stoji da je u 2017. dugovanje bilo 396 miliona evra, 2018. 770 miliona, a 2019. milijardu i 152 miliona evra.\nTelekom Srbija najavio da će tužiti „Junajted grupu“\nMenadžment Telekoma saopštio je tog dana da je operativna dobit uvećana za 25 odsto i da podnosi tužbu protiv Junajted grupe, privatne telekomunikacione kompanije u okviru koje u Srbiji rade televizije N1 i NovaS.\n„Na to smo se odlučili zbog niza neistina koje je Junajted Grupa preko svojih medija iznela o nama. Smatramo da je u pitanju kampanja konkurencije protiv nas. U poslednje dve godine preko kanala Junajted Grupe bilo je 446 negativnih objava o Telekomu Srbija“, sumirao je Vladimir Lučić, koordinator za internet i multimediju Telekoma.\nPoslovnu poltiku kojom su zadužili Telekom, a čiji vlasnici su građani Srbije, objasnili su odlukama statutarnih organa, strateškim planom od 2018. do 2021., aranžmanima sa bankama i sagledavanjem telekomunikacionog tržišta.\nŠta je 'sporno'\nNajkritičniji potezi Telekoma, kako to vide bivši narodni poslanici Miroslav Aleksić i Marinika Tepić, potpredsednica Stranke Slobode i pravde, u poslednjih nekoliko godina su kupovina pojedinih privatnih kablovskih operatera. Aleksić tvrdi da su ta preduzeća plaćena mnogo više nego što realno vrede, neka, kako navodi, i po 20 puta više.\n„Nadzorni odbor Telekoma doneo je odluku da Kopernikus tehnolodži plati 195 miliona evra, mada je vrednost kapitala te firme bila 10 miliona evra. Radijus vektor plaćen je 110 miliona evra, kada je vrednost njegovog kapitala bila 4,5 miliona evra“, naveo je Aleksić objašnjavajući da se radi o zvaničnim podacima iz finansijskih izveštaja objavljenim na sajtu Agencije za privredne registre (APR).\nOn je u krivičnoj prijavi tužilaštvu, tvrdeći da se radi o istom principu, naveo i Telekomove kupovine firmi Av.com, BPP ING iz Grocke, Telemark iz Čačka, Exe net iz Niša i Meteor SAT TV iz Užica.\nDan nakon incidenta Tepić održala novu konferenciju ispred Telekoma\nJoš jedna od zamerki opozicije je i plata čelnika Telekoma Srbije, koja iznosi oko 3.600 evra, što se vidi u registrima Agencije za borbu protiv korupcije.\nMože li rad Telekoma biti transparentniji?\nEkonomista i konsultant za investicije Milan Kovačević smatra da bi sumnji u poslovanje Telekoma bilo manje da je to akcionarsko društvo kotirano na berzi.\n„Berza bi onda ocenjivala to sa čime se sada mučimo. Tako da se ovde očito radi o političkom uticaju na neku strategiju, a ne o ekonomskom pitanju“, ocenjuje Kovačević.\nPredsednik Srbije Aleksandar Vučić javnosti je preneo da država pomaže Telekomu Srbija da, kako je rekao, ostvari svoj potencijal.\n“Telekom je drugi operater u Bosni i Hercegovini, prvi u Crnoj Gori, a nisu nam dozvolili da uđemo na Kosovo i u Albaniju. I onda sa obrazloženjem da je to partijska kasa dođu neki političari da ruše takav javni resurs", objasnio je Vučić u gostovanju na Televiziji Pink 14. avgusta.\nVlada Albanije protiv prodaje Telekoma kompaniji iz Srbije\nKrajem 2018. godine, srpski Telekom pokušao je da uđe i na tržište Albanije. Tada je iz Vlade Srbije potvrđeno da je srpska kompanija dala ponudu za kupovinu Telekoma Albanije, drugog po snazi teleoperatera u toj državi, koji je tada bio u vlasništvu nemačkog Dojče telekoma.\nVlada Albanije nije dala podršku ovoj prodaji. Premijer te države Edi Rama izjavio je u oktobru 2018. da su srpski biznisi dobrodošli, ali da "u ovom strateškom sektoru to nije preferencija".\nTenzije zbog Telekoma\nDržava u kompaniji Telekom Srbija a.d. ima 58,11 odsto akcija, građani Srbije poseduju 14,95 odsto kapitala, bivši i sadašnji radnici 6,94 odsto, dok su 20 odsto akcije tog preduzeća.\nOd 2007. Telekom Srbija vlasnik je 65 odsto Telekoma Srpske iz Banjaluke kojim pokriva celu teritoriju Bosne i Hercegovine, kao i 51 odsto M:tel d.o.o. Podgorica gde je 49 odsto tog operatora mobilne telefonije iz Crne Gore u vlasništvu Telekoma Srpske. Zvaničnici Srbije Telekom označavaju kao jedno od najprofitabilnijih srpskih preduzeća.\nNarodni poslanici Miroslav Aleksić i Marinika Tepić u poslednjih sedam meseci ukazivali su na, kako su više puta objašnjavali, navodno nelogično poslovanje Telekoma. Sa intenziviranjem obraćanja javnosti rasle su i tenzije pa se 12. avgusta dogodio incident kada je izvršni direktor za ljudske resurse Telekoma Srbija Draško Marković prekinuo konferenciju za novinare Marinike Tepić ispred zgrade te kompanije u Beogradu oduzevši joj mikrofon.\nOčito je da smo dirnuli u najveću kasu Srpske napredne stranke (vladajuća stranka na čijem čelu je Aleksandar Vučić) u državi, rekla je Marinika Tepić.\n“Telekom pripada svim građanima i nikada neću pristati da ga njegova uprava Srpske napredne stranke zloupotrebljava za partiju i bratiju. On sada ne vredi ni jedan jedini evro”, navela je Tepić.\nKoliko vredi Telekom Srbija?\nPo tvrdnjama jednog od njegovih direktora Vladimira Lučića, trenutna vrednost Telekoma Srbija je veća od dve milijarde evra. Finansijski izveštaj pokazuje da je Telekom u 2018. godini imao dobit od 86 miliona evra, dok je 2017. neto dobitak iznosio više od 120 miliona.\nEkonomista Milan Kovačević smatra da nedoumice oko poslovanja Telekoma Srbija formalno neće biti razrešene.\n„Mislim da će to sve otići pod tepih, jer kod nas odavno tužilaštvo i sudstvo ne funkcionišu kako bi trebalo. Čak se i Zakon o privrednim društvima u mnogim stvarima krši“, zaključio je Kovačević.\nAmbicije srpskih državnih preduzeća na Zapadnom Balkanu\nSrbija je od 2010. godine dva puta bezuspešno pokušavala da proda Telekom Srbija.\nPrvi put za vreme vlade premijera Mirka Cvetkovića i Demokratske stranke, a drugi tokom vladavine Srpske napredne stranke, u vreme premijerskog mandatara Aleksandra Vučića, 2015. godine. Prvi put ponuđen je po ceni od 1,4 milijarde evra za 51 odsto kapitala ali je prodaja propala jer je Telekom Austrija bio spreman da plati samo 1,1 milijardu, dok i u drugom pokušaju država nije bila zadovoljna ponudom.\nVlada prodaje akcije u Telekomu\nTelekom Srbija, osnovan 1997. u restrukturiranju PTT-a, 2015. imao je godišnji profit od 150 miliona evra, nekoliko firmi za telekomunikacije, banku i televiziju Arena sport. Tri godine pre Telekom je za 380 miliona evra otkupio 20 odsto akcija koje je grčka kompanija OTE imala u tom srpskom preduzeću.\nIako je procenjen kao strateški resurs Srbije i često nazivan državna “zlatna koka”, protiv čije prodaje je svojevremeno bilo više od 65 odsto građana, liberalni ekonomisti smatraju da samo tržište može da kaže pravu cenu Telekoma Srbija.


Komesarijat za izbeglice i migracije demantuje da se u Srbiji naseljavaju migranti - Bor 030\n23. septembra 2021. | 17:38\nNaslovna Vesti Društvo Komesarijat za izbeglice i migracije demantuje da se u Srbiji naseljavaju migranti\n4.4.2020. | 19:49\nKomesarijat za izbeglice i migracije Republike Srbije saopštio je danas da je informacija o navodnom „naseljavanju“ migranata u Srbiji potpuna neistina sa ciljem da se javnost uplaši, a javno mnjenje okrene protiv migranata, koji se od uvođenja vanrednog stanja nalaze izolovani u prihvatnim i centrima za azil.\nPovodom učestalih tvrdnji na društvenim mrežama i portalima da se migranti, navodno, pod okriljem noći dovode i, kako se navodi, „naseljavaju“ u Srbiji, Komesarijat upozorava javnost na to da se na mreže postavljaju stari snimci smeštaja migranata u centre sa tvrdnjom da se to dešava danas, ili snimci migranata iz Grčke sa potpisom „Novi državljani Srbije“.\nOd trenutka uvođenja vanrednog stanja – 15. marta, svi migranti koji su se zatekli na teritoriji Srbije, a nisu se nalazili u sistemu, odnosno u našim centrima, već u pograničnim delovima zemlje sa namerom da pređu granicu, kao i oni koji su u tom trenutku pokušavali da uđu u Srbiju, smešteni su u centre koje od tada obezbeđuje Vojska Srbije.\nZbog ulaska tih migranata u sistem, njihov broj u centrima je povećan i na današnji dan iznosi 8.703.\nU ovom trenutku, za zaposlene u Komesarijatu, koji su na terenu 24 časa dnevno sedam dana u nedelji, najveći je izazov sprečiti pojavu koronavirusa među migrantskom populacijom i zbog toga su uvedena stroga pravila, što znači da su migranti praktično u potpunom karantinu.\nOd uvođenja vanrednog stanja novi ulasci u centre su zabranjeni, i svaki pokušaj ulaska nekog novog odmah se prijavljuje nadležnima i sprovode se stroge mere izolacije.\nU sprovođenju svih mera u borbi protiv koronavirusa učestvuju i pomažu i sami migranti.\nKomesarijat za izbeglice i migracije poziva nadležne da sankcionišu širenje lažnih vesti jer takvo neodgovorno ponašanje ugrožava bezbednost svih nas, a to je poslednje što nam je u ovom trenutku potrebno.


Radio TV Stara Pazova - JKP TOPLANA STARA PAZOVA: Od danas topli radijatori po staroj ceni\nJKP TOPLANA STARA PAZOVA: Od danas topli radijatori po staroj ceni\nGrejna sezona zvanično počinje 15. oktobra, ali zbog najavljenog zahlađenja toplane od danas postepeno ulaze u režim grejanja. JKP "Toplana Stara Pazova" sa grejnom sezonom počinje danas, uz stare cene toplotne energije.\nToplana svojim sistemom grejanja pokriva oko 114 hiljada kvadrata. Sve neophodne pripreme, remonti i probe za početak nove grejne sezone izvršene su u avgustu i septembru. Korisnike zbog niske prosečne temperature od danas očekuju topli radijatori, kaže Zoran Vukašinović, direktor JKP “Toplana Stara Pazova“:\n„Grejna sezona u opštini Stara Pazova počinje 15. oktobra, ali obzirom da su se temperature spustile niže nego što je to prosečno za ovo doba godine, mi ćemo grejanje pustiti od utorka ujutru jer temparutere neće prelaziti 10 stepeni i nastavićemo tako u narednim danima.“\nKorisnici koji grejanje plaćaju tokom svih 12 meseci izdvajaju na mesečnom nivou 97,47 dinara po metru kvadratnom bez PDV-a ukoliko je reč o stambenom, odnosno 121,82 dinara bez PDV-a ako se radi o poslovnom prostoru.\nIz nadležnog preduzeća najavljuju redovnu isporuku toplotne energije tokom nastupajuće grejne sezone.


Odlučeno - Informatika od naredne školske godine obavezan predmet\nNaslovnica Sjeverni Sandžak Novi Pazar Odlučeno – Informatika od naredne školske godine obavezan predmet\nOdlučeno – Informatika od naredne školske godine obavezan predmet\nInformatika se od naredne školske godine uvodi kao obavezan predmet za učenike petog razreda, odlučeno je na sjednici Nacionalnog prosvjetnog savjeta (NPS).\nNaime, na prijedlog Ministarstva prosvjete, Zavod za unapređenje obrazovanja i vaspitanja uradio je plan nastave za drugi ciklus osnovnog obrazovanja, a NPS je na današnjoj sjednici usvojio plan za peti i šesti razred osnovne škole, a izuzeti su sedmi i osmi razred, jer na plan za njih ima dosta primedbi.\nUkidaju se i svi izborni predmeti i prelaze u sekcije, a ostaju obavezni izborni predmeti, vjeronauka, građansko, drugi strani jezik.\nNastavnike koji strahuju da će zbog ukidanja izbornih predmeta ostati bez norme, ohrabrila je izjava pomoćnice ministra prosvjete Vesne Nedeljković koja kaže da im neće biti smanjen fond časova.\nNPS prošle godine nije usvojio prijedlog Ministarstva prosvjete da se informatika uvede kao obavezan predmet uz obrazloženje da škole nisu opremljene računarima, a predsjednik NPS Aleksanar Lipkovski kaže da su za godinu dana napravljeni ozbiljni koraci u rješavanju tog problema.\nNedeljković je rekla da za nabavku računara u školama obezbijeđena sredstva – 23 miliona dinara, da su tenderi u toku, a da će za obuku nastavnika informatike biti potrošeno 26 miliona dinara.


Vesti, 05.04.2022, 10:30 AM\nIstraživači iz firme Armorblox otkrili su novu fišing kampanju u kojoj se koristi funkcija glasovnih poruka WhatsAppa sa ciljem širenja trojanca Kryptic. Kako izveštava BleepingComputer, imejlovi su poslati na najmanje 27.655 imejl adresa.\nŽrtve koje dobiju imejl sprovode se kroz niz koraka koji će se na kraju završiti instalacijom malvera za krađu informacija. Informacije koje kradu ovakvi malveri su uglavnom lozinke koje se čuvaju u pregledačima i aplikacijama, ali oni takođe ciljaju novčanike kriptovaluta, SSH ključeve, pa čak i fajlove koji se čuvaju na računaru.\nNapad počinje obaveštenjem od WhatsAppa u kojem se navodi da je korisnik dobio novu privatnu poruku. Ovaj imejl sadrži dugme „Play“ i detalje o trajanju audio klipa i vremenu kada je napravljen.\nPošiljalac je „Whatsapp Notifier“, a koristi se imejl adresa koja pripada Centru za bezbednost na putevima Moskovske oblasti. Zbog toga što je ovo legitiman entitet, poruke prolaze sigurnosne filtere elektronske pošte, što je obično najveći problem za sajber kriminalce.\nAko primalac klikne na dugme „Play“, preusmerava se na veb sajt na kome se prikazuje zahtev za prikazivanje obaveštenja sa opcijama „Dozvoli“ i „Blokiraj“. Da bi se žrtva prevarila da klikne na „Dozvoli“, napadači prikazuju veb stranicu na kojoj se navodi da treba da se klikne na „Dozvoli“ da bi korisnik potvrdio da nije bot. Međutim, klikom na ovu dugmad žrtva se pretplaćuje na obaveštenja pregledača koja prikazuju reklame u pregledaču za prevare, porno sajtove i malver.\nKada se pritisne opcija „Dozvoli“, pregledač će od korisnika zatražiti da instalira program, koji je zapravo gore pomenuti malver.\nČinjenica da su imejl poruke u ovoj kampanji zaobišle brojna bezbednosna rešenja za elektronsku poštu čini ovu kampanju veoma opasnom. Imejl adresa nema nikakve veze sa WhatsAppom, kao ni sajt na kome se od žrtava traži da kliknu na „Dozvoli“. Drugo, glasovne poruke primljene preko WhatsAppa automatski se preuzimaju u aplikaciji, tako da WhatsApp nikada ne bi obavestio korisnika o prijemu poruke putem imejla. Treće, u imejlu nema logoa WhatsAppa, da bi se izbegao problem sa VMC proverom koju je Gmail uveo prošle godine a koja podrazumeva proveru logotipa brenda.\nKako se zaštititi od ovakvih prevara? Pre nego što uradite nešto, potražite znake prevare kada dobijete poruku koja vam se učini neobičnom i ne otvarajte link u takvim porukama već, ako morate, proverite ono što vas zanima na zvaničnom veb sajtu ili u aplikaciji.


FHD ekran i dvostruki prednji zvučnici pružaju zadivljujuću zabavu - a sve je to spakirano u izuzetno tanak i lagan profil.\nOvo će biti jedan impresivni porodični tablet koji želite podijeliti.\n(rezolucija / broj boja) 10.1” FHD IPS\nMemorija RAM: 3GB / ROM 32 GB\nDimenzije (mm) / Težina (g) 168 x 242 x 8.1 mm / 480g\nSenzori: G-Sensor, Vibrator\nWLAN: 802.11 a/b/g/n/ac, Dual\nCijena uređaja sa uračunatim PDV-om i popustom na odabrani paket iznosi ###FIXVOICE-OSNOVNI_PAKET_FIZICKA_LICA-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###FIXVOICE-OSNOVNI_PAKET_FIZICKA_LICA-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###FIXVOICE-SOCIJALNI_PAKET-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###FIXVOICE-SOCIJALNI_PAKET-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###FIXVOICE-PAKET_SENIOR_PLUS_-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###FIXVOICE-PAKET_SENIOR_PLUS_-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###TEEN_TEEN-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###TEEN_TEEN-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###ASSISTANT_ASSISTANT-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###ASSISTANT_ASSISTANT-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT1-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT1-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT2-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT2-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT3-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT3-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT4-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MNETMFLAT-MNET_MFLAT4-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NET_2G-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NET_2G-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_5-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_5-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_10-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_10-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_20-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_20-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_50-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT_50-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT100-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL-NETFLAT100-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_5_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_5_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_10_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_10_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_20_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_20_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_50_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_50_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_100_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_100_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_200_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_200_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_1000_12_CIJENA### KM.\nCijena uređaja sa uračunatim PDV-om i popustom na odabrani paket iznosi ###XDSL_NETFLAT_OFFICE_1000_24_CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_1-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_1-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_2-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_2-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_3-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_3-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_4-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_5-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_5-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_6-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_6-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_7-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_7-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_8-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_NET_8-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_1-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_1-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_2-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_2-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_3-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_3-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_4-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_4-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_5-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_5-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_6-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_6-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_7-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_7-24-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_8-12-CIJENA### KM.\nCijena uređaja sa uračunatim PDV-om i popustom na odabrani paket iznosi ###MTV_MOJATV_FULL_8-24-CIJENA### KM.


Apel MUP-a: Ne palite travu i nisko rastinje – Opština Mali Zvornik\nApel MUP-a: Ne palite travu i nisko rastinje\nNavigacija:Početna/Vesti/Apel MUP-a: Ne palite travu i nisko rastinje\nObjavio Opština Mali Zvornik|2015-04-03T11:57:29+02:003 aprila, 2015|Vesti|0 komentara\nZakonom je zabranjeno spaljivanje ostataka, strnih useva, smeća i biljnih ostataka\nSektor za vanredne situacije MUP-a Srbije – Odeljenje Šabac, apeluje na građane da ne pale travu i nisko rastinje na otvorenom prostoru, na obradivim površinama i u blizini šuma, zbog izazivanja opasnosti po bezbednost građana i imovine.\nMole se građani, da ukoliko primete, da neko pali travu i nisko rastinje ili primete već postojeći požar na otvorenom, ODMAH o tome obaveste najbližu vatrogasno-spasilačku jedinicu, na broj telefona 193, policijsku stanicu na broj telefona 192 ili 015 / 471-011 ili Operativni centar na broj telefona 1985, kako bi se sprečilo dalje širenje požara.\nIstičemo da je u Srbiji, od posledica produkata sagorevanja i širenja požara usled paljenja ostataka na otvorenom, prošle godine 20 osoba izgubilo život, 48 bilo lakše i teže povređeno, dok je materijalna šteta velika i teško procenjiva.\nPodsećamo da je Zakonom o zaštiti od požara zabranjeno spaljivanje ostataka strnih useva, spaljivanje smeća na otvorenom prostoru i spaljivanja biljnih ostataka, kao i da su za nepoštovanje ove odredbe zakonom predviđene visoke novčane kazne – za pravna lica od 300,000 do milion dinara, a za fizička lica od 10.000 do 50.000 dinara.\nIzazivanje požara predstavlja opasnost po život i imovinu građana i regulisano je Krivičnim zakonikom Republike Srbije, a članom 278. ovog Zakonika, za krivična dela protiv opšte sigurnosti ljudi i imovine i za izazivanje opšte opasnosti, za počinioce su predviđene visoke zatvorske kazne od šest meseci do pet godina.\nOdeljenje za vanredne situacije u Šapcu


Ducanović i Kukrika švercovali duvan i cigarete vrijedne 90.000 maraka\n28.09.2017 09:43 | Nevena Bunić\nBanjaluka - Banjalučani Veselko Ducanović (54) i Dragomir Kukrika (51) uhapšeni su zbog sumnje da su švercovali veću količinu cigareta i rezanog duvana čija je tržišna vrijednost veća od 90.000 maraka.\n- Na osnovu naredbe Suda BiH pretresene su stambene prostorije i pomoćni objekti koje koriste osumnjičeni na dvije lokacije u Banjaluci. Pronađeno je 3.200 šteka cigareta raznih vrsta bez akciznih markica i sa akciznim markicama Crne Gore, kao i šest vreća rezanog duvana - rekli su u Policijskoj upravi Banjaluka.\nU Policijskoj upravi su, navodeći inicijale, rekli da su hapšenje u utorak izveli u saradnji sa Upravom za organizovani i teški kriminalitet Ministarstva unutrašnjih poslova Republike Srpske.\nNakon ispitivanja osumnjičeni su pušteni na slobodu, a protiv njih će biti podnesen izvještaj Tužilaštvu BiH za krivično djelo nedozvoljeni promet akciznih proizvoda.\nUhapšeni Ducanović od ranije je poznat po sličnim nezakonitim radnjama.\nOn je 2014. godine optužen za šverc 6.000 kutija raznih cigareta čija je vrijednost iznosila oko 24.000 KM. Navedene cigarete optuženi je smjestio u svoj "pasat", a otkrili su ga granični policajci BiH na magistralnom putu kod Novog Grada.\nDvije godine ranije u akciji "Livar" uhapšen je zajedno sa još petoricom muškaraca zbog nedozvoljene trgovine cigareta i druge akcizne robe u vrijednosti od 45.000 KM. Šestorka je prijavljena da su duži period nabavljali veće količine cigareta sa područja Srbije te ih nezakonito prodavali na području Banjaluke i Prijedora.


Info 24 - Zajednička sednica vlada Srbije i Mađarske\nAna Brnabić i Viktor Orban Foto: Kancelarija za saradnju s medijima\nČetvrta po redu zajednička sednica vlada Srbije i Mađarske održana je u Budimpešti, na kojoj su se razmatrali započeti projekti, regionalna saradnja i unapređenje sveukupnih bilateralnih odnosa Beograda i Budimpešte. Potpisano je devet međudržavnih sporazuma u različitim oblastima i jedan sporazum u privatnom sektoru.\nTakođe, direktor mađarskog Državnog trezora Jozef Mesaros i pomoćnik direktora Uprave za trezor Srbije Saša Ćelić potpisali su Sporazum o saradnji trezora dve države.\nMemorandum, koji se odnosi na formiranje zajedničke kompanije mađarske i srpske privatne firme za proizvodnju i preradu malina u Arilju potpisali su Melinda Totmarton iz mađarskog “Horajzon fud” i Milan Stanić iz Srbije, vlasnik “Milan Stanić doo”.\nNa zajedničkoj konferenciji za medije sa Viktorom Orbanom Ana Brnabić je rekla da su odnosi dve zemlje na na istorijski najvišem nivou, poručivši da će Srbija nastaviti da ulaže u te odnose.\nBrnabićeva se sastala i sa predsednikom Mađarske Janošom Aderom, a zatim će se sa Orbanom obratiti učesnicima Privrednog foruma Mađarska – Srbija.\nZajedničko zasedanje dve vlade u Budimpešti ovoga puta je bilo u novom političkom kontekstu nakon što je u Strazburu predstavljena Strategija Evropske unije o proširenju na zemlje Zapadnog Balkana.\nOrban je u nedavnom razgovoru u Budimpešti sa predsednikom Saveza vojvođanskih Mađara u Srbiji, Ištvanom Pastorom, potvrdio posvećenost njegove vlade proširenju EU na Zapadni Balkan rekavši da je to i prvorazredni interes vojvođanskih Mađara.\nTags: ana brnabic, budimpešta, INFO 24, mađarska, sporazum, srbija, viktor orban, zajednička sednica vlada\n"Uzmi račun i pobedi 2018" – Više od 31 hiljade koverata za 9 dana


EBRD: RAST BDP SRBIJE U 2015. SKROMAN, A 1,8 ODSTO U 2016.\nUprkos brojnim ekonomskim izazovima posle oporavka od prošlogodišnjih poplava i mera štednje u okviru programa dogovorenog s Međunarodnim monetarnim fondom (MMF), Srbija će u 2015, po svoj prilici, ostvariti skroman privredni oporavak od 0,3 odsto, nakon recesije iz 2014. kada je zabeležen negativa privredni rast od 1,8 odsto, navodi se u Regionalnoj ekonomskoj prognozi EBRD.\nIpak, rast kreditiranja mogao bi da bude usporen zbog visokog nivoa nenaplativnih zajmova, navodi banka, dodajući da se za 2016. BDP-a od 1,8 odsto, pod uslovom da makroekonomski program bude uspešno primenjen, monetarna politika još labavija, a poslovno okruženje unapređeno.\nPrivredni rast u zemljama jugoistočne Evrope (JIE) ubrzaće ove godine posle monetarnog labavljenja u evrozoni, slabljenja evra, pada cena nafte, kao i domaćih faktora.\nNakon problematične 2014, kada je privredni rast u zemljama JIE iznosio 1,9 odsto, rast će ove godine ubrzati na 2,3 odsto, a iduće na 2,8 odsto, ali će visok nivo nenaplativih zajmova i nezivesnost povezana sa Grčkom i dalje predstavljati rizik po privrede u regionu.\nKvantitativno labavljenje koje je pokrenula Evropska centralna banka omogucilo je labavljenje monetarne politike u zemljama koje su ekonomski blisko povezane sa evrozonom.\nNa zapadnom Balkanu, najbrži privredni rast beležiće Makedonija, kojoj se za tekuću godinu prognozira rast BDP-a od 3,5 odsto, a za iduću 3,7 odsto.\n"Na privrednu aktivnost u zemljama JIE utiču pozitivni eksterni faktori, ali i mešoviti domaći, uključujući fiskalno prilagođavanje u Srbiji i nisko potrošačko poverenje u Bugarskoj", navodi EBRD.\nEkonomija Crne Gore, koja je prošle godine porasla 1,5 odsto, ove godine će ubrzati na tri odsto, a iduće na 3,7 odsto. Privreda Rumunije će, nakon rasta od 2,8 odsto iz 2014, porasti 3,1 odsto u 2015. i 3,2 odsto u 2016. Bugarska će ove godine imati privredni rast od 1,0 odsto, a iduće 1,5 odsto, nešto slabiji u odnosu na 1,7 odsto iz 2014.\nAlbanski BDP, koji je prošle godine porastao 1,9 odsto, napredovaće 2,5 odnosno tri odsto u 2015. i 2016. Uprkos brojnim privrednim izazovima, privredni rast Bosne i Hercegovine će, nakon prošlogodišnjih 1,3 odsto, ove godine ubrzati na 2,5 odsto, a iduće na tri odsto. EBRD za Kosovo prognozirao rast BDP-a od 2,5 odsto u 2015. i 3,5 odsto u 2016, nakon rasta od jedan odsto iz 2014.\nU izveštaju EBRD se navodi da bi privreda Grčke, koja je prošle godine registrovala rast od 0,8 odsto, trebalo da u ovoj godini ima nulti rast, a u 2016. rast od dva odsto, pod uslovom da Atina postigne sporazum sa ostalim članicama evrozone i MMF-om o odblokiranju isplate preostale tranše kredita pomoći vredne 7,2 milijarde evra.\nPrivreda Kipra, koja je prošle godine potonula 2,3 odsto, oporaviće se ove godine uz rast od 0,5 odsto, a iduće ubrzati na 1,5 odsto, navodi banka.


Najviše izvozimo u Njemačku\nDNEVNI AVAZ, 01.08.2016\nU prvom polugodištu ove godine BiH je ostvarila izvoz u vrijednosti od 4.694.369.000 KM, što pokazuje da je veći za 188.704.000 KM ili 4,19 posto u odnosu na isti period prethodne godine. Uvoz u BiH u Procitaj vise\nIzvoz prvi put veći od milijardu maraka\nPrema podacima Vanjskotrgovinske komore BiH, vidljivo je da je ukupna vanjskotrgovinska razmjena Kantona Sarajevo prošle godine ostvarena u iznosu od 4.391 milion KM, što je za 70 miliona ili 1,6 post Procitaj vise\nPorezni dug u FBiH 15 godina se gomilao i iznosi 3,5 milijardi KM!\nDNEVNI AVAZ, 07.09.2016\nPorezni dug u prisilnoj naplati, prema najsvježijim podacima koje smo dobili iz Porezne uprave FBiH, popeo se na rekordan iznos od 2,4 milijarde KM, tačnije 2.444.591.815 KM. Kao takav, on je ravan b Procitaj vise\nRegija je naša orijentacija\nNakon ekonomske krize 2008, BBI banka je ekonomski najbrže rastuća banka po pitanju kreditnog portfolija. Bez obzira na ekonomske turbulencije, ostali smo čvrsto vezani za bh. privredu i preuzeli smo Procitaj vise\nNova radna mjesta za 80 radnika u Zvorniku\nU novootvorenom pogonu fabrike Keso-promet iz Zvornika, koja je počela sa radom prije desetak dana, posao je dobilo 80 radnika, a u planu imaju da na novim radnim mjestima zaposle još 20 radnika. Kapa Procitaj vise\nRaste prerada drveta i gume\nIndustrijska proizvodnja u RS-u za prvih šest mjeseci ove godine veća je za 5,6 posto. Područje prerađivačke industrije je u posmatranom periodu zabilježilo rast fizičkog obima proizvodnje od 4,7 post Procitaj vise\nFBiH dobiva 55 miliona KM za zapošljavanje 33.000 ljudi!\nVlada FBiH na svojoj posljednjoj sjednici podržala je inicijativu da kreditnim zaduženjem kod Međunarodne banke za obnovu i razvoj (IBRD), a putem Svjetske banke u iznosu od 32.200.000 dolara ili oko Procitaj vise\nPotrošačka korpa 1.851 KM\nDNEVNI AVAZ, 24.08.2016\nRadnici zaposleni u deset privrednih proizvodnih i uslužnih djelatnosti u RS s prosječnom plaćom od 516 do 692 KM ne mogu osigurati ni prehrambene proizvode iz potrošačke korpe. Potrošačka korpa u jul Procitaj vise\nU 7 mjeseci prikupili smo 3,6 milijardi KM poreza\nDNEVNI AVAZ, 08.08.2016\nUprava za indirektno oporezivanje (UIO) BiH, osim činjenice da je prošla godina bila rekordna u smislu naplate poreza, i ove godine bilježi rast prihoda po osnovu indirektnih poreza. U sedam mjeseci Procitaj vise\nČak 85 odsto nezaposlenih posao čeka duže od godinu\nNEZAVISNE NOVINE, 23.07.2016\nU BiH čak 85 odsto nezaposlenih građana na posao čeka duže od jedne godine, što je očigledna posljedica poslijeratnog stanja i tranzicije ekonomije u ovoj zemlji, pokazala je to najnovija anketa o rad Procitaj vise


U Srbiji se gradi najveća vetroelektrana u Evropi, evo i gde - ebart\nU Srbiji se gradi najveća vetroelektrana u Evropi, evo i gde\n06. Februar 2019. godine\nKompanija Fintel Energija odlučila je da u Vojvodini počne izgradnju najveće vetroelektrane u Evropi "Maestrale Ring".\nOdbor Direktora kompanije, navodi se u saopštenju, odlučio je o pokretanju ambicioznih projekata izgradnje novih vetroparkova, među kojima se nalazi i projekat razvoja najvećeg vetroparka na evropskom kontinentu.\nGeneralni direktor kompanije Fintel Energija, Ticijano Đovaneti najavio je da će ovim projektima Srbija biti među najbržim zemljama koje će se uključiti u energetsku tranziciju sa fosilnih goriva do čiste energije.\n"Projekat Maestrale Ring će biti najveća vetroelektrana koja se gradi na kopnu na celom evropskom kontinentu", rekao je Đovaneti.\nAkcije kompanije Fintel Energija uključene su na Prime Listing Beogradske berze, najkvalitetniji segment domaćeg tržišta kapitala. Izlazak na Berzu usledio je nakon procesa Inicijalne javne ponude akcija kompanije Fintel Energija.


Đukanović: Nije prihvaćen zaključak o oštrom protivljenju promena granica - Politika - Dnevni list Danas\nPočetna » Politika » Đukanović: Nije prihvaćen zaključak o oštrom protivljenju promena granica\nPredsednik Crne Gore Milo Đukanović kazao je da je na samitu na Brdu kod Kranja prihvaćen zaključak koji je predložio da proširenje ili prijem zemalja Zapadnog Balkana u EU i dalje počiva striktno na principu regate uvažavajući ono što je individualni napredak svake od zemalja.\nKako je saopšteno iz kabineta crnogorskog predsednika, on je predložio i da se usvoji jedan zaključak koji bi bio oštro protivljenje idejama oko promene granica na Zapadnom Balkanu, ali nije postignut konsenzus oko te ideje.\n„Tako da su zaključci ostali bez tog dela, ali prihvaćen je zaključak koji sam takođe predložio, da potenciramo da to naše zalaganje za proširenje ili za prijem zemalja Zapadog Balkana u EU i dalje počiva striktno na principu regate uvažavajući ono što je individualni napredak svake od zemalja“, rekao je Đukanović.\n„Naravno, imamo svest o tome da bi bilo jako važno da čitav region u bliskoj budućnosti postane dio EU. To bi bila najpouzdanija garancija stabilnosti, ekonomskog i demokratskog prosperiteta, ali ne želimo da se odreknemo godina u kojima smo posvećeno radili na reformama i koje su nas dovele do članstva u NATO, i do današnje pozicije u kojoj je Crna Gora jedina zemlja aspirant koja je zatvorila sva pregovaračka poglavlja“, rekao je Đukanović.\ngraniceMilo ĐukanovićPredsednik Crne GoreZapadni BalkanPodgorica


Zatvoren ilegalni dom za stare na Avali | Beogradske vesti\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je danas da su tokom redovnih kontrola Inspekcije socijalne zaštite u poslednjih nekoliko dana zatvorena još dva ilegalna doma za stare.\nU saopštenju se navodi da je, pored doma u Zrenjaninu, u kojem je u nehumanim uslovima boravilo 12 korisnika, danas zatvoren i ilegalni dom na Avali.\nInspekcija socijalne zaštite izdala je danas osmu zabranu rada ilegalnom domu za stare u ovoj godini, od ukupno 118 zabrana ilegalnim domovima za stare.\nNa žalost, ovaj dom je krenuo u proceduru licenciranja i zbog nekih nedostataka je zahtev odbijen, a njegov vlasnik nije išao u pravcu ispunjavanja uslova, već je započeo sa ilegalnim radom.\nIdeja resornog ministarstva i Inspekcija socijalne zaštite nije da sprečava privatni sektor da pruža usluge smeštaja odraslim i starijim ljudima, ali je neophodno u potpunosti ispuniti uslove i standarde i ući u propisani kvalitet.\nNačelnik Inspekcije socijalne zaštite Biljana Zekavica poručila je, prilikom zatvaranja doma na Avali, da je ideja da sve one koji ilegalno rade podstaknemo da uđu u legalne tokove i dostignu kvalitet koji garantuje zadovoljne korisnike.\nZekavica je naglasila da je proces licenciranja veoma važan i da je od 2013. godine do sada izdato 279 licenci pružaocima usluga.\nTo znači da mi sada imamo sigurno 279 kvalitetnih pružalaca usluga, od toga 149 licenciranih privatnih domova za stare, precizirala je ona.\nPosted in Beograd - Vesti Beograd, ČUJEM JOŠ I ...Tagged #boračka i socijalna pitanja #Ministarstvo za rad #zapošljavanje\nPripreme za Dan Ministarstva unutrašnjih poslova\nПет јун 2 , 2017\nMinistarstvo unutrašnjih poslova Vlade Republike Srbije saopštilo je da su danas na Trgu kralja Milana u Nišu počele pripreme za Dan Ministarstva unutrašnjih poslova, koji će ove godine biti svečano obeležen u tom gradu. Na centralnoj manifestaciji građani će imati prilike da vide spremnost i obučenost srpske policije u konkretnim […]\nPredsednik Zimbabvea Mugabe podnese ostavku\nPočela zajednička sednica vlada Srbije i AP Vojvodine


Press Online :: Ona i On :: Aplikacijom na Fejsu do seksa za jednu noć\nAplikacijom na Fejsu do seksa za jednu noć\nAplikacija "Bang with friends" je stara svega tri meseca, ali je pobudila pažnju mnogih korisnika.\nIdeja je da pomoći ove kontroverzne aplikacije anonimno nađete prijatelja ili prijateljicu sa kojom ćete imati seks na jedno veče. Interesovanje mora biti obostrano, u suprotnom vaš/a prijatelj/ica nikada neće saznati da ste hteli da provedete noć sa njim ili njom. Cela procedura je vrlo diskretna i tek onog trenutka kada obe strane pokužu interesovanje može se preći na sledeči korak a to je ugovaranje susreta.\nIako ova ideja deluje neverovatno ona je do sada zabeležila neverovatnu zainteresovanost korisnika. Prema podacima "Bang with friends" ima oko 200.000 parova koji su odlučili da se upoznaju. Oko 70 odsto korisnika ove aplikacije je staro ima između 18 i 34 godine starosti.\nDanašnja omladina ugavnom koristi digitalne tehnolegije i najčešće putem društvenih mreža i telefona stupaju u kontakt sa drugim ljudima. Kreatori ove aplikacije su zato želeli da izađu u susret onima koji imaju problem da nađu partnere, a ovim putem ljudi mogu biti ono što jesu i da kažu sve ono što žele.\nOnog trenutka kada se obe strane na Fejsbuku slože putem ove aplikacije dobijaju mejl o tome, a dalje je sve na njima.


Krupa Kabine d.o.o. Bosanska Krupa otvara “Školu Krupa Kabine” za prekvalifikaciju i obrazovanje odraslih\nRadi velikog broja prijava za posao za radno mjesto „zavarivač“ osoba koji nemaju završenu stručnu spremu niti praksu u postupcima zavarivanja, kompanija „KRUPA KABINE“ d.o.o., uz financijsko učešće Federalnog zavoda za zapošljavljanje, odlučila je otvoriti u septembru 2017.god. svoju „Škola KRUPA KABINE“ za prekvalifikaciju i obrazovanje odraslih.\nProgram nudi 3 mjeseca obuke, u toku kojeg će kandidat trebati savladati osnovni dio posla uz podršku našeg evropskog inžinjera za zavarivanje, poslovođa i stručnih radnih kolega. Svrha inicijative jeste da najbolji učesnici dobiju posao na duži period postojući certificirani zavarivači koji će biti dio naše talijanske Grupacije.\nSve zainteresovane molimo da se prijave ispunjavajući na kapiji naše kompanije obrazac koji je stavljen na raspolaganje kandidatima ili šaljeci prijavu sa svojim Curriculum Vitae na e-mail adresu [email protected].\nSve dodatne informacije možete dobiti na broj telefona 037/470 026.\nObjavio: Tue, 29/08/2017 - 18:43\nPomoć je potrebna svima - Donacija BH telecoma DVD-u Bosanska Krupa (FOTO)\nTeška saobraćajna nesreća u Bosanskoj Krupi: Automobil udario pješaka


Inspektori UEFA će stadion obići u junu, ali u Dinamu ne računaju da će im ovog puta biti progledano kroz prste.\n"UEFA je ove godine postrožila kriterijume i ne očekujemo da će biti bilo kakvih ustupaka", rekao je Vrbanović.\nTu informaciju je potvrdio i direktor stadiona Maksimir Miljenko Sakoman.\n"Mogu samo da potvrdim to što je rekao direktor Dinama. Vrlo je verovatno da nećemo dobiti licencu, koju smo prethodnih godina dobijali na lepe oči", rekao je Sakoman.\nPrema njegovim rečima, na Maksimiru u ovom trenutku malo šta zadovoljava kriterijume UEFA, osim rasvete.\n"Sanitarni čvorovi ne funkcionišu duže od dve godine, a na severnoj tribini nedostaje oko 700 stolica. Problemi postoje godinama, ali ništa nije urađeno da se oni reše", rekao je Sakoman.


Crveno-beli lako savladali Megu\nKošarkaši Crvene zvezde mts savladali su Mega Bemaks rezultatom 91:64 u 2. kolu Super lige Srbije. Crveno-beli su na taj način ostvarili drugu pobedu u domaćem prvenstvu i nalaze se na prvoj poziciji na tabeli.\nČvrstom igrom u odbrani i pametnim rešenjima u napadu, košarkaši Crvene zvezde mts ostvarili su i drugu pobedu u Super ligi Srbije. Crveno-beli su od samog početka nametnuli svoj ritam i u potpunosti kontrolisali dešavanja na parketu.\nU nastavku trener Alimpijević je kombinovao i menjao, ne bi li zadržao svežinu u timu za pakleni ritam koji će se igrati tokom čitave Super lige Srbije. Rezultat nije ispaštao, Crvena zvezda je zadržala ozbiljan pristup i nastavila da igra u visokom ritmu.


Poslovni sastanci austrijskih i srpskih prehrambenih preduzeća - Događanja - www.advantageaustria.org\nPoslovni sastanci austrijskih i srpskih prehrambenih preduzeća\nPrivredna komora Beč\nPrethodni događajAustrian Business Circle - Dodela priznanja Energy GlobeSledeći događajRadionica: Zašto je dobro poslovati u slobodnim zonama Srbije ?\n(0 Austrijska preduzeća)\n2. October 2013B.40Poslovni sastanci austrijskih i srpskih prehrambenih preduzeća Privredna komora Beč\n02.10.2013. godine Privredna komora Austrije organizuje ponovo poslovne sastanke "Marketplace Austria". Na prošlogodišnjom manifestaciji sastalo se okruglo 200 trgovaca i proizvođača prehrambene robe, a ove godine broj prijaveljenih je već premašio taj broj.\nPrivredna komora Austrija kroz manifestaciju "Marketplace Austria" oformila je platformu gde proizvođači, veleprodavci i prodavci prehrambenih proizvoda iz čitavog sveta imaju mogućnost upoznavanja i sondiranja novih poslovnih kontakata.\nKoncept manifestacije zasnovan je na principu prethodnog odabira poslovnih razgovora pomoću internet portala. Mesecima unapred učesnici se registruju na portalu, a po završetku prijavnog roka, biraju uvidom u profile svoje sagovornike.\nRok za prijavljivanje je zatvoren, ali pod sledećim linkom možete da pronađete više informacija Marketplace Austria


MUP ZDK: ODUZETA 203 VOZILA POVRATNICIMA U ČINJENJU SAOBAĆAJNIH PREKRŠAJA | Hayat.ba\nMUP ZDK: ODUZETA 203 VOZILA POVRATNICIMA U ČINJENJU SAOBAĆAJNIH PREKRŠAJA\nUprava policije MUP-a Zeničko-dobojskog kantona kontinuirano vrši analizu i prati stanje u oblasti bezbjednosti saobraćaja.\nU okviru Operativnog plana na poboljšanju stanja u oblasti bezbjednosti saobraćaja su znatno intenzivirane aktivnosti.\nNastavilo se sa oduzimanjem vozila od višestrukih povratnika u činjenju prekršaja u saobraćaju, koji svojim ponašanjem, tačnije učestalim vršenjem prekršaja sa vozilima, predstavljaju opasnost po javnu sigurnost i sigurnost građana.\nU tom smislu, tokom 2020. godine i prva dva mjeseca 2021., policijski službenici su na svim putevima na području Kantona, prilikom kontrola u saobraćaju, te provođenja pojačanih akcija, privremeno oduzeli 203 vozila od vozača, za koje je izvršenim provjerama utvrđeno da su višestruki povratnici u činjenju prekršaja u saobraćaju.\nKako je utvrđeno izvršenim provjerama, vozačima od kojih su oduzeta vozila je izrečen veliki broj novčanih kazni za počinjene prekršaje u saobraćaju, a nekim od njih i ukupne kazne u iznosima od po nekoliko hiljada konvertibilnih maraka.\nProtiv navedenih lica su nadležnim sudovima podneseni zahtjevi za pokretanje prekršajnog postupka, sa prijedlogom izricanja mjere trajnog oduzimanja motornih vozila radi zaštite javne sigurnosti.\nU prilog činjenici o značaju poduzetih aktivnosti, govori podatak da su kao rezultat naročitog zalaganja i proaktivnog pristupa, te dobre i kvalitetne saradnje sa nadležnim sudovima, policijski službenici Uprave policije Ministarstva unutrašnjih poslova Zeničko-dobojskog kantona u periodu od 2014. do 2020. godine, od nesavjesnih i bahatih vozača oduzeli i deponovali ukupno 790 vozila.


Mašinsko - elektrotehnička škola u Priboju dobila novi izgled\nU Priboju je 6. novembra zvanično otvorena kompletno rekonstruisana Mašinsko - elektrotehnička škola i time je krunisan projekat koji je Opština Priboj realizovala sa Kancelarijom za javna ulaganja, gde je u planu bila rekonstrukcija dve škole, OŠ "Desanka Maksimović" i Mašinsko - elektrotehničke škole.\n"Mi smo za kratko vreme, nepuna dva meseca u oblasti školstva uradili dosta objekata. Podrška Vlade Republike Srbije nije nama bitna samo u finansijskom smislu, već smo kroz ovakve projetke i mi naučili kako se vode investicije i stečena znanja polako primenjujemo na ono što mi radimo sopstvenim sredstvima", rekao je predsednik opštine Priboj, Lazar Rvović.\n"Ozbiljna i moderna država Srbija kakva je danas je na vreme prepoznala da je ključ svakog napretka obrazovanje. Ulaganjem u obrazovanje i uslove za obrazovanje kao što je to ovde slučaj, činimo jednu celinu kako bi išli napred", istakao je narodni poslanik Krsto Janjušević.\nU školi je sve potpuno novo, od krova, enterijera, fasade, poda, instalacija, nameštaja, stepeništa i time su učenicima i nastavnicima pruženi najbolji uslov, a zahvalnost za završetak projekat pripada i Ministarstvu prosvete, nauke i tehnološkog razvoja Vlade Republike Srbije.\n"Bez dobrog i kvalitetnog obrazovanja nema jake države. Ministarstvo prosvete je to odavno razumelo i već duži niz godina ulaže u sve objekte širom teritorije Republike Srbije" dodao je državni sekretar iz Ministarstva prosvete, nauke i tehnološkoj razvoja Vlade Srbije, Dušan Kićović.\nU realizaciji rekonstrukcije dve škole u Priboju, Vlada Srbije je preko Kancelarije za javna ulaganja učestvovala u u projektu izgradnje toplane na biomasu u vrednosti od 126 miliona dinara, koja greje ove škole.\n"Rukovodstvo opštine Priboj je u jednom kratkom vremenskom periodu uspelo da osposobi jedan tim koji je bio u stanju da počne da povlači investicije koje je u ovom trenutku obezbedila država Srbija za svoje građane, a na ova dva objekta mogli ste da vidite kako izgleda taj početak i u nameri nam je da obnovimo sve školske i zdravstvene objekte na teritoriji svake opštine u Srbiji" rekao je Đorđe vuković, ispred Kancelarije za javna ulaganja Vlade Srbije.\nU okviru Mašinsko - elektrotehničke škole je izgrađena i kompletno nova sportska sala, a u planu je i izgradnja bazena gde će najmlađi mališani opštine Priboj, već na početku osnovne škole imati mogućnost da nauče da plivaju.


Status Srba i stabilnost Kosova\nPredstavnci institucija Kosova ocenili su da nerešen status Srba i uticaj Beograda na srpsku zajednicu predstavlja pretnju unutrašnjoj stabilnosti Kosova. Istovremeno, kosovski Srbi kažu da je upravo nezavisnost razlog nestabilnosti. Ovako dve strane reaguju na izveštaj američkih obaveštajnih službi.\nKosovo nije faktor nestabilnosti, ali je neintegracija srpske zajednice i dalje veliki rizik, ocena je predstavnika kosovskih institucija posle izveštaja o bezbednosti američkih obaveštajnih službi.\nZamenik premijera Kosova Hajredin Kući izjavio je da se na Kosovu preduzimaju sve mere kako ne bi došlo do destabilizacije stanja.\n“Radimo sa svim međunarodnim mehanizmima Kforom, Euleksom, kako bismo doprineli očuvanju stabilnosti unutar Kosova. Kosovo ne izvozi i ne uvozi krize, već naprotiv ono je pozitivan faktor mira u regionu i šire”, rekao je Kući.\nIstičući da institucije u Prištini čine maksimalne napore kako bi se Srbi integrisali u institucionalni život Kosova, Kući poziva međunarodnu zajednicu da izvrši pritisak na Beograd da on prestane da manipuliše Srbima.\n“Naravno da je integracija Srba od velike važnosti za Kosovo. Ali najvažnije je da Beograd ne stvara politiku podsticanja konflikata koji liče na etničke podele i sukobe iz prethodnih godina”, rekao je Kući dodavši da će domaće i međunarodne institucije preduzeti preventivne mere zarad očuvanja mira.\nVlada Kosova optužuje Srbiju da putem srpske zajednice i njenog bojkota političkog života podstiče nestabilnost. U godišnjem izveštaju o bezbednosti američkih obaveštajnih službi, koji je 12. februara predstavljen Kongresu, navodi se da je Kosovo i dalje najveći rizik za stabilnost Evrope u ovoj godini. Kako je saopšteno, jedan od glavnih izazova stabilnosti regiona je još uvek nedefinisan status srpske manjine na Kosovu, pre svega na severu.\nPredstavnici srpske zajednice se slažu sa ocenama da je Kosovo nestabilno a naročito posle nezavisnosti. Predsednik Srpskog nacionalnog veća Kosova Dragan Velić kaže za naš radio da je jednostrano proglašenje nezavisnosti dovelo do jedne vrste zamrznutog konflikta što dalje vodi velikim izazovima i nestabilnosti u ovom delu Evrope.\n“Takav jedan izveštaj potvrđuje što je SNV Kosova i mnogi drugi i vlast u Beogradu i mnogi analitičari oko toga su bili složni da takvo jedno rešenje sigurno vodi ka nečem što je nestabilnost i u tom pogledu izveštaj CIA-a je potpuno kompatibilan sa takvim stavom”, kaže Velić.\nVelić se slaže sa ocenom američke obaveštaje službe da je položaj srpske zajednice nejasan, ali dodaje da samo obostrano prihvatljivo rešenje statusa može doprineti stabilizaciji.\n“Srpska zajednice nažalost na Kosovu ne samo na severu nego kompletno Srbi nisu institucionalno zaštićeni, to je još jedan izazov i sigurno da takav jedan status Srba je nedopustivi. To još više ugrožava bezbednosnu situaciju što samo po sebi govori da treba tražiti kompromisno rešenje jer samo takvo može biti stabilno i dugoročno”, navodi Velić.\nU izveštaju američkih obaveštajnih službi se podseća da su 22 od 27 zemalja EU priznale nezavisnost Kosovo, ali se naglašava da to nije učinila Srbija.\n“Beograd otvoreno podržava paralelne srpske institucije na Kosovu”, piše u dokumentu i dodaje se da to ‘jača de fakto podelu Kosova na južni, većinski albanski, i severni, većinsko srpski deo, kao i frustracije kosovskih Albanaca’.


EU SPREMA NOVE SANKCIJE! Na udaru uvoz ruske nafte - Balkanska\nEU SPREMA NOVE SANKCIJE! Na udaru uvoz ruske nafte\nEvropska unija priprema novi paket sankcija, koji bi trebalo da se fokusira na izvoz ruske nafte. Lideri Evropske unije nadaju se da će se dogovoriti o zabrani uvoza ruske nafte na sledećem sastanku ministara spoljnih poslova Unije, izjavio je juče visoki predstavnik EU za spoljnu politiku i bezbednost Žozep Borelj.\nOčekuje se da će Evropska komisija, izvršno telo Unije, ove nedelje predložiti novi paket sankcija, koji bi mogao da uključi zabranu uvoza ruske nafte. To je mera koja bi značila težak udarac finansijskim prihodima Putinovog režima. Ali izgleda da se članice Unije još nisu dogovorile oko embarga na rusku naftu.\nBorel je rekao da se nada da će EU “značajno ograničiti uvoz nafte”, ali je priznao da nema konsenzusa među članovima sindikata po tom pitanju.\n“Ali siguran sam da ćemo, bar što se tiče uvoza nafte, postići dogovor do sledećeg sastanka“, rekao je Borelj.\nPodsetimo, Nemačka je juče saopštila da je spremna da podrži embargo na rusku naftu.\n„Uspeli smo da dođemo do situacije u kojoj Nemačka može da podrži embargo na naftu“, rekao je nemački ministar ekonomije Robert Habek.\nPodsetimo, Evropa je najveći kupac ruskih energenata u svetu. Evropska komisija je saopštila da bi mogla da poštedi Mađarsku i Slovačku od učešća u embargu na rusku naftu, s obzirom da su dve zemlje toliko zavisne od ruske nafte.\nPUTIN IMA KECA U RUKAVU Nemačka neće stati na put tome, ali ne podržava kao rešenje!\nSPREMAN NOVI SET SANKCIJA RUSIJI Evropska unija priprema novi udar na Putina, sutra predstavljanje mera\nTags: EU, GAS, NAFTA, RUSIJA, SANKCIJE, Žozep Borelj\nZeleni spas Grčke – solarni paneli sa dva lica daju četiri puta jeftiniju struju od tržišne


Za prvih pet meseci ove godine Narodna banka Srbije (NBS) novčano je kaznila 11 banaka u zemlji koje su prekršile zakon o zaštiti korisnika finansijskih usluga.\nBankama je u tom periodu izrečeno 14 novčanih kazni što je duplo više u odnosu na celu proteklu godinu, prenosi Tanjug.\nKako je poručila guvernerka Jorgovanka Tabaković NBS će popisati sve usluge koje banke nude klijentima kako bi se izbegli skriveni troškovi banaka, jer su banke po zakonu obavezne da imaju specifikaciju troškova i da sve troškove predstave klijentima.\n"Narodna banka Srbije je u periodu od 1. januara do 31. maja ove godine donela 20 rešenja kojima je bankama naloženo otklanjanje nepravilnosti, zbog povrede propisa kojima se uređuje oblast zaštite korisnika finansijskih usluga, s tim da se od tog broja, dva rešenja odnose na nepoštenu poslovnu praksu, a jedno na nepravične ugovorne odredbe", objašnjavaju u NBS.\nU 2017. godini je, dodaju, izrečeno sedam novčanih kazni za sedam banaka u Srbiji.\nKinezi mogu svojim karticama da podižu novac na bankomatima u Srbiji


Kvalitet vazduha Senta V - 2018.\nКатегорија: Сента - квалитет ваздуха\tПогодака: 79\nna podučju opštine Senta - izveštaj za mesec maj 2018. godine\nDatum izdavanja rezultata: 14.06.2018.\nKoncentracija ukupnih taložnih materija je na mernom mestu MZ Kertek je iznad granica propisanim Uredbom o uslovima za monitoring i zahtevima kvaliteta vazduha Sl.gl RS br.11/2010, 75/10, 63/13. (MDK- maksimalno dozvoljena vrednost je 450 mg/m2/dan) i iznosi 488.28 mg/m2/dan, a na mernom mestu Bolnica iznosi 366.3 mg/m2/dan i u propisanim granicama je. Koncentracije rastvorljivih i nerastvorljivih materija (sulfati, hloridi, kalcijum) su imale srazmene vrednosti izmenim ukupnim taložnom materijama. Tokom ovog meseca utvrđena je normalna pH vrednost padavina na mernom mestu Bolnica i iznosi 7.01, a na mernom mestu MZ Kertek iznosi 7.22.\nKoncentracija čađi, prosečna mesečna (MDK je 50 µg/m3) je bila u granicama propisanim Uredbom i prosečno je iznosila 1.29 µg/m3, dok je maksimalna prosečna dnevna koncentracija i iznosila je 3,0 µg/m3.\nProsečna mesečna i prosečne dnevne koncentracije sumpordioksida (SO2) su bile u propisanim granicama za graničnu vrednost (GV) i tolerantnu vrednost (TV) prema Uredbi (GV i TV je 125 µg/m3). Prosečno mesečno je iznosila 10.58 µg/m3, a maksimalna prosečna dnevna izmerena koncentracija je bila 14.0 µg/m3.\nProsečna mesečna kao i prosečne dnevne koncentracije azotdioksida (NO2) su bile u granicama propisanim za graničnu vrednost (GV) i tolerantnu vrednost (TV) prema Uredbi (GV je 85 µg/m3, a TV je 97 µg/m3) i prosečno mesečno iznosila 3.61 µg/m3, a maksimalna prosečna dnevna koncentracija je bila 8.0 µg/m3.\nKoncentracije ukupnih suspendovanih čestica TSP su tokom svih 7 dana bile na mernom mestu MZ Kertek u granicama propisanim prema Uredbi (MDK od 120 µg/m3), a kretale su se od 38.0 do 71.0 µg/m3. Prosečna koncentracija iznosila je 55.7 µg/m3, i u propisanim granica je. Tokom ovog meseca prosečna koncentracija je nešto niža u odnosu na prethodni mesec i nije bilo prekoračenja MDK.\nKoncentracije suspendovanih čestica PM10 su tokom svih 7 dana bile na mernom mestu MZ Kertek u granicama propisanim prema Uredbi (GV i TV od 50 µg/m3), a kretale su se od 23.0 do 40.0 µg/m3. Prosečna koncentracija iznosila je 32,7 µg/m3, i u propisanih granica je, i niža je u odnosu na prethodni mesec. Shodno prethodnoj analizi, u odnosu na donju i gornju granicu ocenjivanja (Donja DGO 25 µg/m3 Gornja GGO 35 µg/m3) GGO je prekoračena u 3 od 7 uzoraka ili u 42,85%, a DGO je prekoračena takođe u 6 od 7 uzoraka ili u 85,71%.\nZdravstveni efekti: Kvalitet vazduha u gradu je tokom ovog meseca boljeg kvaliteta u odnosu na prethodni mesec jer nije bilo prekoračenja koncentracije PM10 i TSP, kao ni gasova.


EU za Naturu 2000: Slike prirode Srbije na autobusima GSP\nTanjug 5. aprila 2021. 18:47\nBEOGRAD – Projekat „EU za Naturu 2000 u Srbiji“ započinje kampanju „Zdrava priroda za zdrav život“ u sklopu koje će se na vozilima gradskog prevoza naći fotografije prirode Srbije.\nKampanja ima za cilj da građanima prikaže neverovatne pejzaže Srbije i da istakne značaj zaštite biodiverziteta i očuvanja prirode.\nIzuzetne fotografije prirode koje su deo foto-konkursa „Natura 2000 u kadru“ kružiće dva meseca u Beogradu, Novom Sadu i Nišu u različitim autobusima i trolejbusima, saopštio je EU info centar.\nNa primer, linije 16, 95 ili 65 koje kreću iz različitih beogradskih naselja voziće se u pratnji vukova, konja i prelepih pejzaža šuma Nacionalnog parka Tara.\nŠef Delegacije EU u Srbiji istakao je da zdrava priroda znači i zdraviji život svake osobe, i da je zbog toga svako od nas dužan da zaštiti prirodno stanište i biodiverzitet.\n„Srbija je domaćin mnogih važnih i jedinstvenih ekosistema i biodiverzita. Drago mi je što ovde možemo predstaviti neke od njih i podići svest o zaštiti ovog prirodnog blaga. Da bismo predstavili i sačuvali ove važne ekosisteme, odlučili smo da divlje životinje dovedemo u gradove, kroz objektive nekih talentovanih fotografa iz cele Evrope i Srbije“, kao je Fabrici.\nIstakao je da je Zelena agenda među glavnim prioritetima EU i da mu je drago što Srbija priprema svoju Natura 2000 mrežu, koja će građane bolje informisati o staništima i vrstama prisutnim u Srbiji i potrebi da se obezbedi njihova zaštita, navodi se u saopštenju.\nOpšti cilj projekta „EU za Naturu 2000 u Srbiji“ je da poveća efikasnost Srbije u pripremi za pristupanje EU u oblasti zaštite prirode.\nJedan od glavnih zahteva koji zemlje pristupnice moraju da ispune u oblasti zaštite prirode je uspostavljanje mreže Natura 2000, listu lokacija koju je odredila svaka država članica u okviru dve evropske direktive – o pticama i staništima, kako bi se obezbedio dugoročni opstanak najvrednijih vrsta i staništa.\nSrbija je izuzetno bogata u pogledu biodiverziteta, a teritoriju Srbije odlikuje fantastični genetski, specijski i ekosistemski diverzitet, iako je specijski diverzitet još uvek u procesu potpunog istraživanja i dokumentovanja.\nDo sada je registrovano približno 44.200 vrsta i podvrsta, a ukupan broj taksona procenjuje se na 60.000.\nNeke vrste su endemi Srbije ili na Balkanu, a pojedine su takođe deo srpske istorije kao što je Ramonda nathaliae, endemska biljna vrsta centralnog Balkana koja se danas smatra simbolom Dana primirja.\nZanimljivosti poput ove deo su kvizova koji će biti prikazani u autobusima tokom kampanje, sa idejom da probude znatiželju među putnicima i da istovremeno povećaju znanje o srpskoj prirodi.